open-index/open-wikipedia-markdown huggingface dataset:
ലോഗോസ്

തത്ത്വചിന്ത, വിശകലനമനശാസ്ത്രം, തർക്കശാസ്ത്രം, ദൈവശാസ്ത്രം എന്നിവയിലെ ഒരു പ്രധാന സംജ്ഞയാണ്‌ **ലോഗോസ്**.   തുടക്കത്തിൽ വചനം, കണക്ക്, യുക്തി എന്നീ അർത്ഥങ്ങൾ കല്പിക്കപ്പെട്ടിരുന്ന ഈ ഗ്രീക്ക് പദം യവനചിന്തകനായ ഹെരാക്ലിറ്റസിന്റെ കാലം(സു:ക്രി.മു. 535–475) മുതൽ തത്ത്വചിന്തയിലെ ഒരു സാങ്കേതികസംജ്ഞയായിത്തീർന്നു.  പ്രപഞ്ചത്തിലെ ക്രമത്തിന്റേയും അറിവിന്റേയും പിന്നിലുള്ള തത്ത്വത്തെ സൂചിപ്പിക്കാനാണ്‌ ഹെരാക്ലിറ്റസ് ഈ പദം ഉപയോഗിച്ചിരുന്നത്. 

സോഫിസ്റ്റുകൾ, സം‌വാദം എന്ന അർത്ഥത്തിൽ ഈ വാക്ക് ഉപയോഗിച്ചിരുന്നു.  അരിസ്റ്റോട്ടിൽ പോലും ആ അർത്ഥത്തിൽ ഈ വാക്ക് ഉപയോഗിച്ചിട്ടുണ്ട്.  എന്നാൽ സ്റ്റോയിക്ക് ചിന്തകന്മാർ, പ്രപഞ്ചത്തെ പുണർന്നുനിന്നു ചൈതന്യം പകരുന്നതായി കരുതപ്പെടുന്ന ദൈവികതത്ത്വത്തെ സൂചിപ്പിക്കാൻ ഈ വാക്കുപയോഗിച്ചു. 
യഹൂദമതം യവനചിന്തയുടെ പ്രഭാവത്തിൽ വന്നപ്പോൾ, അലക്സാണ്ഡ്രിയയിലെ യഹൂദചിന്തകൻ ഫിലോ(സു: ക്രി.മു. 20–ക്രി.വ. 40) വഴി ഈ പദം യഹൂദദർശത്തിലേയ്ക്കു കടന്നു വന്നു. പുതിയനിയമത്തിലെ യോഹന്നാന്റെ സുവിശേഷം ലോഗോസിനെ, എല്ലാവസ്തുക്കളുടേയും സൃഷ്ടിക്കു പിന്നിലുള്ള ദൈവമായി (തിയോസ്‌), തിരിച്ചറിയുകയും യേശുവിനെ അതിന്റെ മനുഷ്യാവതാരമായി ചിത്രീകരിക്കുകയും ചെയ്തു. 

ആധുനിക കാലത്ത് ലോഗോസ് എന്ന പദം, മുകളിൽ പറഞ്ഞ അർത്ഥങ്ങളിൽ ഏതെങ്കിലും ഒന്നിനെ സൂചിപ്പിക്കുന്നതാകാം.  എന്നാൽ അക്കാദമിക വൃത്തങ്ങൾക്കു പുറത്ത് ഈ പദം ഇന്ന് ഏറെയും ഉപയോഗിക്കപ്പെടുന്നത്, അതിന്റെ ക്രിസ്തീയ അർത്ഥത്തിൽ, മാംസരൂപമെടുത്ത ദൈവവചനമായ യേശുവിനെ സൂചിപ്പിക്കാനാണ്‌‌.

## അവലംബം


വർഗ്ഗം:തത്ത്വശാസ്ത്രം
ഒണജർ

ഒരിനം കാട്ടുകഴുത.  *പേർഷ്യൻ കാട്ടുകഴുത* *ഏഷ്യൻ കാട്ടുകഴുത* എന്നും  ഇതിനു പേരുകൾ ഉണ്ട്.  ശാസ്ത്രനാമം: *ഇക്വസ് ഹെമിയോണസ് ഒണജർ*.  ജന്തുശാസ്ത്രപരമായി യഥാർഥ-അശ്വങ്ങൾക്കും കഴുതകൾക്കും ഇടയിലാണ് ഒണജറിന്റെ സ്ഥാനം.  കാഴ്ചയിൽ കുതിരയെപോലെ തന്നെ തോന്നിക്കുന്ന ഒണജറിന് ഒന്നുമുതൽ ഒന്നേകാൽ മീറ്റർ വരെ ഉയരവും ഉദ്ദേശം 2.5 മീറ്റർ നീളവുമുണ്ട്.  തവിട്ടു നിറമുള്ള ശരീരത്തിന്റെ അടിഭാഗം പൊതുവേ വെളുപ്പായിരിക്കും.  നീളം അധികമില്ലാത്ത കുഞ്ചിരോമങ്ങളും അതിന്റെ തുടർച്ചയായി നടുപുറത്തു കൂടി കാണപ്പെടുന്ന കറുത്ത ഒരു വരയും ഇതിന്റെ പ്രത്യേകതയാണ്.  ഏകദേശം 25 സെന്റീ മീറ്റർ നീളമുള്ള ചെവികൾ കുതിരയുടേതു പോലെതന്നെയിരിക്കും.  എന്നാൽ വാലിന് കഴുതയുടേതിനോടാണ് കൂടുതൽ സാദൃശ്യം.  വാലിന്റെ അറ്റത്തായി ഇളം തവിട്ടുനിറത്തിൽ നീണ്ട രോമങ്ങൾ ധാരാളമായുണ്ട്.  പെൺ ഒണജർ ആണിനെ അപേക്ഷിച്ച് ചെറുതായിരിക്കും.  ആണിന്റെ തോൾഭാഗത്ത് കുറുകേ അവ്യക്തമായ ഒരു കറുത്തവര ഉണ്ടാകാറുണ്ട്.  ഇത് പെണ്ണിൽ കാണാറില്ല.

## ഒറ്റകുളമ്പുള്ള മൃഗം

കുതിരയെപ്പോലെ ഒറ്റകുളമ്പുള്ള മൃഗമാണ് ഒണജർ.  ഇതിന് ഓരോ പാദത്തിലും ഓരോ വിരൽ മാത്രമേ ഉണ്ടാവുകയുള്ളു.  വിരലിന്റെ അഗ്രം പരന്ന് വിസ്തൃതമായ കുൾമ്പിൽ അവസാനിക്കുന്നു.  പരുപരുത്ത പുല്ല് ഭക്ഷിച്ചു കഴിയുന്ന ഈ മൃഗങ്ങൾ ഭാഗിക-മരുപ്രദേശങ്ങളാണ് പൊതുവേ ഇഷ്ടപ്പെടുന്നത്.  ഇന്ത്യയിൽ വരൾച്ച കൂടുതലുള്ള പ്രദേശങ്ങൾ, ഇറാൻ, അഫ്ഗാനിസ്താൻ എന്നിവിടങ്ങളിൽ ഇതിനെ കാണാം.  തിബറ്റ്, മംഗോളിയ എന്നീ പ്രദേശങ്ങളും ഇതിന്റെ വാസരംഗങ്ങളായിരുന്നു.  എന്നാൽ അധികമായ വേട്ടയുടെ ഫലമായി മിക്ക സ്ഥലങ്ങളിൽ നിന്നും ഒണജർ അപ്രത്യക്ഷമായിക്കൊണ്ടിരിക്കുന്നു.

## ഇണചേരൽ

ചെറുകൂട്ടങ്ങളായി സഞ്ചരിക്കുന്ന ഇവ വർഷത്തിൽ ഒരുതവണയേ ഇണ ചേരുന്നുള്ളു.  സെപ്റ്റംബർ ആകുന്നതോടെ ഇണ ചേർന്ന്, മേയ്-ജൂൺ ആകുമ്പോൾ പ്രസവിക്കുകയാണ് പതിവ്.  ഒരു പ്രസവത്തിൽ ഒരു കുഞ്ഞുമാത്രമേയുണ്ടാകൂ.  കുഞ്ഞുങ്ങളെ വളർത്തുന്ന ഘട്ടത്തിൽ പെൺ-ഒണജറുകൾ പ്രത്യേകം കൂട്ടംചേർന്ന് ജലസാമീപ്യമുള്ള പ്രദേശങ്ങളിൽ മേയാനാരംഭിക്കുന്നു.  ഇവയുടെ രക്ഷയ്ക്കായി കൂട്ടത്തിൽ ഒരു ആണുമുണ്ടായിരിക്കും.  ഏതുഗ്രജന്തുവിനേയും ഒറ്റയ്ക്കു നേരിട്ട് എതിർക്കാൻ ഈ ആൺ-ഒണജർ മടിക്കാറില്ല.

ഒണജറിനെ ഇണക്കി വളർത്താറുണ്ട്.  ഭാരം ചുമക്കുന്നതിനെക്കാളേറെ സവാരിക്കാണ് ഇവയെ ഉപയോഗിച്ചു പോരുന്നത്.

## അവലംബം

## പുറംകണ്ണികൾ

*  http://www.britannica.com/EBchecked/topic/39081/ass
*  http://www.britannica.com/EBchecked/topic/428899/onager
*  http://encyclopedia2.thefreedictionary.com/onager

## വീഡിയോ

*  http://www.youtube.com/watch?v=8aVFMK3PvzI
നേമം

തിരുവനന്തപുരം ജില്ലയിൽ ഉൾപ്പെടുന്നതും തിരുവനന്തപുരത്തു നിന്നും കന്യാകുമാരി റോഡിൽ സ്ഥിതിചെയ്യുന്ന ഒരു പ്രദേശം ആണ് **നേമം**. ഇത് തിരുവനന്തപുരം കോർപ്പറേഷന്റെ പരിധിയിൽ വരുന്നു.

ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളം. ഏറ്റവും അടുത്ത റെയിൽ‌വേ സ്റ്റേഷൻ: തിരുവനതപുരം സെണ്ട്രൽ സ്റ്റേഷന്റെ ഔട്ടർ സ്റ്റേഷൻ എന്നറിയപ്പെടുന്ന നേമം റെയിൽ‌വേ സ്റ്റേഷൻ.
  
തിരുവനന്തപുരം റെയിൽവേ സ്റ്റേഷനിൽ നിന്ന്  ഏഴു  കിലോമീറ്റര് ദൂരത്താണ്  ഈ പ്രദേശം   
## ഇതും കാണുക
* നേമം നിയമസഭാമണ്ഡലം

വർഗ്ഗം:തിരുവനന്തപുരം ജില്ലയിലെ പട്ടണങ്ങൾ
ടേബിൾടോപ്പ് റൺ‌വേ

ചില വിമാനത്താവളങ്ങളിലെ മേശപ്പുറം പോലുള്ള റൺ‌വേകളെ **ടേബിൾടോപ്പ് റൺ‌വേ** എന്ന് വിളിക്കുന്നു. കുന്നിൻപരപ്പിൽ സ്ഥിതിചെയ്യുന്ന ഇത്തരം റൺവേകൾക്കും ചുറ്റും താഴ്ചയുള്ള സ്ഥലമായിരിക്കും. അല്പം തെറ്റിയാൽ മേശപ്പുറത്തുനിന്നു വീഴുമ്പോലെ താഴേക്ക് പതിക്കും. ഒപ്റ്റിൽക്കൽ ഇല്ല്യൂഷന്റെ തീവ്രതയുണ്ടാവുമെന്നതിനാൽ വിമാനം നിലത്തിറങ്ങുന്ന സമയത്ത് പൈലറ്റിന്റെ ഭാഗത്തുനിന്നും തികഞ്ഞ ശ്രദ്ധ ആവശ്യമുണ്ട്. ഇന്ത്യയിൽ മംഗലാപുരം, കരിപ്പൂർ, മിസ്സോറാമിലെ ലെങ്പൊയി എന്നിവിടങ്ങളിൽ മാത്രമാണ്‌ ഇത്തരത്തിലുള്ള വിമാനത്താവളങ്ങളുള്ളത്. മംഗലാപുരം വിമാനപകടത്തിനു കാരണമായതിൽ ഒരു ഘടകം ടേബിൾടോപ്പ് റൺ‌വേയാണ്‌ എന്ന് ഇന്ത്യയിലെ ഒരു വലിയവിഭാഗം മാധ്യമങ്ങൾ വിലയിരുത്തിയിട്ടുണ്ട്.

## അവലംബം
വെഞ്ചാമരം

right|thumb|200px|ഉയർത്തിപ്പിടിച്ചിരിക്കുന്ന വെൺചാമരങ്ങൾ
ക്ഷേത്രോത്സവങ്ങളിൽ ഉപയോഗിച്ചുവരുന്ന ഒരു അലങ്കാരസാമഗ്രിയാണു് **വെൺചാമരം (വെഞ്ചാമരം)**.  പ്രധാനമായും ആനയെഴുന്നള്ളിപ്പിനാണ് ഇത് അവിഭാജ്യഘടകമായി ഉപയോഗിക്കുന്നത്. ഹിമപ്രദേശങ്ങളിൽ വളരുന്ന യാക്ക് എന്ന മൃഗത്തിന്റെ രോമം കൊണ്ടാണ് വെൺചാമരം നിർമ്മിക്കുന്നത്. സാധാരണയായി ഹിമാലയത്തിൽ നിന്നാണ് യാക്കിന്റെ രോമം കേരളത്തിലെ ഉത്സവങ്ങൾക്ക് കൊണ്ടുവരുന്നത്. അപൂർവമായ ഈ രോമം കൊണ്ടുണ്ടാക്കുന്നതിനാൽ വെൺചാമരങ്ങൾക്ക് വൻവിലയാണുള്ളത്. അതിനാൽത്തന്നെ ഉത്സവങ്ങൾക്ക് ഇവ വാടകയ്ക്കെടുക്കുകയാണ് പതിവ്. എന്നാൽ തൃശൂർ പൂരത്തിന് ഉപയോഗിക്കുന്ന വെൺചാമരങ്ങൾ ഓരോ വർഷവും ഉണ്ടാക്കുന്നവയാണ്. പാറമേക്കാവ്, തിരുവന്പാടി ദേവസ്യങ്ങളുടെ അണിയറയിൽ പൂരത്തിന് മാസങ്ങൾക്കു മുന്പേ വെഞ്ചാമരങ്ങളുടെ നിർമ്മാണം തുടങ്ങാറുണ്ട്. 
ലഘുചിത്രം|ഇടത്ത്‌|ഹിമാലയ മലനിരകളിൽ കാണപ്പെടുന്ന കാലി വർഗ്ഗത്തിൽ പെടുന്ന ഒരു ജീവിയാണ് യാക്ക്
വൃത്തിയായി ഒതുക്കിക്കെട്ടിയ  വെളുത്തു മൃദുലമായ ഒരു കെട്ട് യാക്ക് രോമമാണ് ഏകദേശം ഒരു കിലോഗ്രാമിൽ താഴെ മാത്രം വരുന്ന വെൺചാമരം. ലോഹംകൊണ്ടുണ്ടാക്കിയ കൈപ്പിടിയ്ക്ക് ഏകദേശം ഒരടി നീളമുണ്ടായിരിക്കും.

പൂരങ്ങളിൽ എഴുന്നള്ളിക്കുന്ന ഓരോ ആനകളുടേയും പുറത്ത് ഒരു ജോടി വെഞ്ചാമരവും ഒരു ജോടി ആലവട്ടവും  ഒരു കുടയും പതിവുണ്ടു്. ഇവ ഓരോ ഇനവും കൈകാര്യം ചെയ്യുവാൻ ഓരോ ആളുകൾ ആനപ്പുറത്ത് ഇരിയ്ക്കണം. (ഇതിനു പുറമേ തിടമ്പേറ്റിയ ആനയ്ക്ക് തിടമ്പ് (കോലം) പിടിക്കുവാൻ ഒരാൾ കൂടി ഉണ്ടാവും.) ഇതിൽ ഏറ്റവും പിന്നിലാണു് വെൺചാമരത്തിന്റെ സ്ഥാനം. വാദ്യമേളം കാലം (താളം) മാറി കൊട്ടിക്കയറുമ്പോൾ അതിനൊപ്പം ഈ ആളുകളും ആലവട്ടവും വെൺചാമരവും തലയ്ക്കുമീതെ ഉയർത്തിപ്പിടിച്ച്  നിൽക്കുന്നു. നിശ്ചലമായി ഉയർത്തിനിൽക്കുന്ന ആലവട്ടങ്ങളിൽനിന്നു വ്യത്യസ്തമായി വെൺചാമരങ്ങൾ രണ്ടു കയ്യുകളുമുയർത്തി നീട്ടി വീശുന്നു.
ഡിറ്റക്ടീവ്

ജിത്തു ജോസഫിന്റെ സംവിധാനത്തിൽ സുരേഷ് ഗോപി, സായി കുമാർ, ജഗതി ശ്രീകുമാർ, സിന്ധു മേനോൻ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു കുറ്റാന്വേഷണ മലയാളചലച്ചിത്രമാണ് ***ഡിറ്റക്ടീവ്***. ഇതിൽ സുരേഷ് ഗോപി ഇരട്ട വേഷത്തിൽ അഭിനയിച്ചിരിക്കുന്നു. സൂപ്പർസ്റ്റാ‍ർ ഫിലിംസിന്റെ ബാനറിൽ മഹി നിർമ്മിച്ച ഈ ചിത്രം സൂപ്പർ റിലീസ് ആണ് വിതരണം ചെയ്തത്. ചിത്രത്തിന്റെ രചന നിർവ്വഹിച്ചത് ജിത്തു ജോസഫ് തന്നെയാണ്.

## അഭിനേതാക്കൾ
* സുരേഷ് ഗോപി – ശ്യാം പ്രസാദ് / മോഹൻ കുമാർ
* ജഗതി ശ്രീകുമാർ
* സായി കുമാർ – ജെയിംസ് ജേക്കബ്
* പ്രേം പ്രകാശ് – മുഖ്യമന്ത്രി
* അഗസ്റ്റിൻ – തങ്കച്ചൻ
* കൊച്ചിൻ ഹനീഫ – പ്രതിപക്ഷ നേതാവ്
* ബൈജു – സുരേഷ്
* കൂട്ടിക്കൽ ജയചന്ദ്രൻ – അശോകൻ
* സുബൈർ
* കലാശാല ബാബു – പ്രഭാകരൻ
* ബാബു നമ്പൂതിരി – പ്രഭാകരൻ തമ്പി
* ടി.പി. മാധവൻ
* ദേവൻ
* മധുപാൽ
* സിന്ധു മേനോൻ – രശ്മി
* പൊന്നമ്മ ബാബു – ദേവകി
* കലാഭവൻ പ്രജോദ് – സുമേഷ്

## സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് രാജാമണി ആണ്.

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: പി.സി. മോഹനൻ
* കല: ഗിരീഷ് മേനോൻ
* ചമയം: തോമസ്
* വസ്ത്രാലങ്കാരം: ജെയിംസ്
* സംഘട്ടനം: മാഫിയ ശശി
* ലാബ്: ജെമിനി കളർ ലാബ്
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* നിർമ്മാണ നിയന്ത്രണം: അരോമ മോഹൻ
* നിർമ്മാണ നിർവ്വഹണം: മുരുകൻ, രാജു
* വിഷ്വൽ എഫക്റ്റ്സ്: ബിജോയ് ഉറുമീസ്
* അസോസിയേറ്റ് ഡയറക്ടർ: സുദർശൻ
* അസോസിയേറ്റ് കാമറാമാൻ: ബിജു അരൂക്കുറ്റി

## പുറത്തേക്കുള്ള കണ്ണികൾ
* 
* ''ഡിറ്റക്ടീവ്''  – മലയാളസംഗീതം.ഇൻഫോ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജിത്തു ജോസഫ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ജിയോജിബ്ര

ജ്യാമിതീയ രൂപങ്ങൾ വരയ്ക്കുന്നതിനും അവയുടെ പ്രത്യേകതകൾ നിരീക്ഷിക്കുന്നതിനുമുള്ള ഒരു സ്വതന്ത്ര സോഫ്റ്റ് വെയറാണ് **ജിയോജിബ്ര**. പ്രൈമറി സ്കൂൾ മുതൽ യൂണിവേഴ്സിറ്റി തലം വരെ ഗണിതവും ശാസ്ത്രവും പഠിക്കാനും പഠിപ്പിക്കാനും ഉദ്ദേശിച്ചുള്ളതാണ്. ഡെസ്‌ക്‌ടോപ്പുകൾ (വിൻഡോസ്, മാക്ഒഎസ്, ലിനക്സ്), ടാബ്‌ലെറ്റുകൾ (ആൻഡ്രോയിഡ്, ഐപാഡ്, വിൻഡോസ്), വെബ് എന്നിവയ്‌ക്കായുള്ള അപ്ലിക്കേഷനുകൾക്കൊപ്പം ഒന്നിലധികം പ്ലാറ്റ്‌ഫോമുകളിൽ ജിയോജിബ്ര ലഭ്യമാണ്. 

ജിയോജിബ്രയിലുള്ള നിർമ്മിതികൾ വെബ് പേജ് ആയി എക്സ്പോർട്ട് ചെയ്താൽ ലഭിക്കുന്ന ഫയലിനെ ജിയോജിബ്ര ആപ്​ലെറ്റ് എന്നു വിളിക്കാം.
## ചരിത്രം
അമേരിക്കയിലുള്ള സാൽസ്ബർഗ് സർവ്വകലാശാലയിലെ മർകസ് ഹോവൻ വാർടർ 2001-ൽ തന്റെ മാസ്റ്റേഴ്സ് തീസിസിന്റെ ഭാഗമായി നിർമ്മിക്കുകയും ഇപ്പോഴും മെച്ചപ്പെടുത്തിക്കൊണ്ടിരിക്കുന്നതുമായ ഒരു ഗണിത പഠന സ്വതന്ത്ര സോഫ്റ്റ് വെയറാണിത്. ഇപ്പോൾ ഫ്ളോറിഡ സർവ്വകലാശാലയിൽ പ്രവർത്തിച്ചു വരികയാണ് മർകസ് ഹോവൻ വാർടർ. വിജയകരമായ കിക്ക്‌സ്റ്റാർട്ടർ കാമ്പെയ്‌നിന് ശേഷം, ജിയോജിബ്ര ഒരു ഐപാഡ്, ആൻഡ്രോയിഡ്, വിൻഡോസ് സ്റ്റോർ ആപ്പ് പതിപ്പ് എന്നിവ ഉൾപ്പെടുത്തുന്നതിനായി അതിന്റെ ഓഫർ വിപുലീകരിച്ചു.2013-ൽ ജിയോജിബ്ര ബെർണാഡ് പാരിസിന്റെ എക്സ്കാസിൽ(Xcas) സംയോജിപ്പിച്ചു 
## പുറമേയ്ക്കുള്ള കണ്ണികൾ

* GeoGebra Help Page - user manuals and tutorials
* GeoGebra User Forum - a place to discuss questions concerning the use of GeoGebra
* മലയാളം വീഡിയോ പഠന  സഹായി -Learn Easily with Malayalam Video Tutorials
## അവലംബം
വർഗ്ഗം:സ്വതന്ത്ര ഗണിത സോഫ്റ്റ്‌വെയറുകൾ
പട്ടാളം (ചലച്ചിത്രം)

ലാൽ ജോസിന്റെ സംവിധാനത്തിൽ മമ്മൂട്ടി, ബിജു മേനോൻ, ഇന്ദ്രജിത്ത്, ജ്യോതിർമയി, ടെസ്സ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***പട്ടാളം***. മൂവീക്ഷേത്രയുടെ ബാനറിൽ സുബൈർ, സുധീഷ് എന്നിവർ നിർമ്മിച്ച ഈ ചിത്രം വിതരണം ചെയ്തത് കലാസംഗം കാസ്, വർണ്ണചിത്ര റിലീസ് എന്നിവരാണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് റെജി നായർ ആണ്.

## അഭിനേതാക്കൾ
* മമ്മൂട്ടി – മേജർ പട്ടാഭിരാമൻ
* ബിജു മേനോൻ – ക്യാപ്റ്റൻ ബെന്നി
* ഇന്ദ്രജിത്ത് – നന്ദകുമാർ
* ഇന്നസെന്റ് – ശിവശങ്കരൻ നായർ
* ജഗതി ശ്രീകുമാർ – കുമാരൻ
* സലീം കുമാർ – ഗബ്ബാർ കേശവൻ
* കലാഭവൻ മണി – മൊയ്തു പുലാക്കണ്ടി
* മാള അരവിന്ദൻ – ഗോപാലൻ
* സായി കുമാർ – വിശ്വനാഥൻ
* ക്യാപ്റ്റൻ രാജു – കേണൽ
* സുധീഷ് – സുകു
* ഒടുവിൽ ഉണ്ണികൃഷ്ണൻ – വെളിച്ചപ്പാട് നാരായണൻ
* മാമുക്കോയ – ഹംസ
* ഇടവേള ബാബു – കൃഷ്ണ പണിക്കർ
* മച്ചാൻ വർഗീസ് – പുഷ്കരൻ
* ഇന്ദ്രൻസ് – വേലായുധൻ
* ടിനി ടോം – കൃഷ്ണൻ കുട്ടി
* ജ്യോതിർമയി – ഭാമ
* ടെസ്സ – വിമല
* സുകുമാരി – പട്ടാഭിരാമന്റെ അമ്മ
* ബിന്ദു പണിക്കർ – സുലോചന
* സീനത്ത് – മാലിനി

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക്  സംഗീതം പകർന്നത് വിദ്യാസാഗർ ആണ്. ഗാനങ്ങൾ സത്യം ഓഡിയോസ്, റാഫാ ഇന്റർനാഷണൽ എന്നിവർ വിപണനം ചെയ്തിരിക്കുന്നു.

; ഗാനങ്ങൾ
# പട്ടാളം തീം സോങ്ങ് – അലൻ
# ഡിങ്കിരി ഡിങ്കിരി പട്ടാളം – കല്യാണി മേനോൻ, അലൻ
# ആരോരാൾ പുലർ മഴയിൽ – സുജാത മോഹൻ
# അന്തിമാനത്ത് – ബിജു നാരായണൻ, പ്രീത
# വെണ്ണക്കല്ലിൽ നിന്നെ കൊത്തി – വിധു പ്രതാപ്, ബിജു നാരായണൻ, രാധിക തിലക്
# പമ്പാ ഗണപതി – എം.ജി. ശ്രീകുമാർ
# ആലിലക്കാവിലെ തെന്നലേ – പി. ജയചന്ദ്രൻ, സുജാത മോഹൻ
# ആരൊരാൾ പുലർ മഴയിൽ – കെ.ജെ. യേശുദാസ്, സുജാത മോഹൻ

## അണിയറ പ്രവർത്തകർ
* ഛായാഗ്രഹണം: എസ്. കുമാർ
* ചിത്രസം‌യോജനം: രഞ്ജൻ എബ്രഹാം
* കല: ജോസഫ് നെല്ലിക്കൽ
* ചമയം: സി.വി. സുദേവൻ
* വസ്ത്രാലങ്കാരം: മനോജ് ആലപ്പുഴ
* നൃത്തം: പ്രസന്നൻ, സുജാത
* സംഘട്ടനം: ത്യാഗരാജൻ
* പരസ്യകല: കൊളോണിയ
* എഫക്റ്റ്സ്: മുരുകേഷ്
* നിർമ്മാണ നിയന്ത്രണം: രാജു നെല്ലിമൂട്
* നിർമ്മാണ നിർവ്വഹണം: കണ്ണൻ മണ്ണാർക്കാട്, ദീപു എസ്. കുമാർ
* ഓഫീസ് അഡ്‌മിനിസ്ട്രേഷൻ: ദിനൻ പെരിങ്ങോട്ടുകര, ഷനോജ് കണ്ണൂർ
* ലെയ്‌സൻ: അഗസ്റ്റിൻ
* അസിസ്റ്റന്റ് ഡയറക്ടർ: അജിത് കെ. നായർ, മുരളി
* അസോസിയേറ്റ് ഡയറക്ടർ: വിനു ആനന്ദ്
* എക്സിക്യൂട്ടീവ് പ്രൊഡ്യൂസർ: അലക്സാണ്ടർ മാത്യു

## പുറത്തേക്കുള്ള കണ്ണികൾ
* 
* ''പട്ടാളം''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
ബാലരാമവർമ്മ (വിവക്ഷകൾ)

**ബാലരാമവർമ്മ** എന്ന പേരിൽ താഴെക്കാണുന്ന തിരുവിതാംകൂർ രാജാക്കന്മാർ അറിയപ്പെടുന്നു.
*അവിട്ടം തിരുന്നാൾ ബാലരാമവർമ്മ
*ചിത്തിര തിരുനാൾ ബാലരാമവർമ്മ
മേരിക്കുണ്ടൊരു കുഞ്ഞാട്

വളരെ പ്രസിദ്ധമായ ഒരു കുട്ടികവിതയാണ് **മേരിക്കുണ്ടൊരു കുഞ്ഞാട്** (ആഗലേയം‌ Mary had a little lamb). 1830 -ൽ‌ സാറാ ജോസഫ്‌ ഹേലാണിത്‌  പ്രസിദ്ധീകരിച്ചത്‌. സാറാ ജോസഫ്‌ ഹേൽ‌ തന്നെയാണ് മുഴുവനായും‌ ഈ കവിത എഴുതിയതെന്നും‌ അതല്ല, ആദ്യത്തെ നാലുവരി ഒഴിച്ച്‌ ബാക്കിയുള്ളവ മാത്രമാണ് അവരെഴുതിയതെന്നും‌ പ്രധാനമായി രണ്ട്‌ അഭ്യൂഹങ്ങൾ‌ ഈ കവിതയുടെ രചനയുമായി ബന്ധപ്പെട്ട്‌ നിലവിലുണ്ട്‌. മേരി ഹട്സ്‌ എന്നൊരാൾ‌ ഈ അംഗനവാടികവിതയുടെ കർ‌ത്തൃത്ത്വത്തിന് അവകാശവാദവുമായി വന്നിരുന്നെങ്കിലും‌ ഇതു സാറാ ജോസഫ്‌ ഹേൽ‌ തന്നെയാണെഴുതിയതെന്നു പിന്നീട്‌ സ്ഥിരീകരിച്ചിരുന്നു.  1877 -ൽ‌ തോമസ് ആൽവാ എഡിസൺ താൻ കണ്ടുപിടിച്ച ഗ്രാമഫോണിലൂടെ ഈ കവിതയുടെ, ചരിത്രത്തിലാദ്യത്തെ ശബ്ദലേഖനം നടത്തുകയുണ്ടായി.

## കവിതയുടെ ഇതിവൃത്തം‌ ചുരുക്കത്തിൽ‌

മേരി തന്റെ ജീവനു തുല്യം‌ സ്നേഹിക്കുന്ന ആട്ടിൻ‌കുട്ടിയെ സഹോദരന്റെ അഭ്യർ‌ത്ഥന പ്രകാരം‌ പള്ളിക്കൂടത്തിലേക്കു കൊണ്ടുപോകുന്നു. അവിടെയുള്ള വികൃതികളായ കുട്ടികൾ‌ മേരിയെ പരിഹസിക്കുകയും‌ ആട്ടിൻ‌കുട്ടിയെ പള്ളിക്കൂടത്തിനു പുറത്തേക്ക്‌ ഓടിച്ചു വിടുകയും‌ ചെയ്യുന്നു.
വൈകുന്നേരം‌ പള്ളിക്കൂടം‌ വിട്ട് മേരി പുറത്തിറങ്ങുന്നതും‌ കാത്ത്‌ ആട്ടിൻ‌ കുട്ടി മുറ്റത്തു തന്നെ നിൽ‌പ്പുണ്ടായിരുന്നു. അവളെ കണ്ടയുടനെ ആട്ടിൻ‌കുട്ടി അടുത്തേക്ക്‌ സ്നേഹത്തോടെ ഓടിയെത്തുന്നു.

## കവിതയുടെ മലയാള പരിഭാഷ
കവിതയുടെ ഏതാനും വരികൾ‌

മേരിക്കുണ്ടൊരു കുഞ്ഞാട്
മേനികൊഴുത്തൊരു കുഞ്ഞാട്

പാൽനുരപോലെ വെളുത്താട്
പഞ്ഞികണക്കുമിനുത്താട്

തുള്ളിച്ചാടിനടന്നീടും
വെള്ളത്തിരപോൽ വെള്ളാട്

കിണുകിണിയെന്നു കിലുങ്ങീടും
കിങ്ങിണി കെട്ടിയ കുഞ്ഞാട്

മേരിയൊടൊത്തുനടന്നീടും
മേരിയൊടത്തവനുണ്ടീടും

മേരിക്കരികെയുറങ്ങീടും
മേരിയെണീറ്റാലെഴുന്നേൽക്കും.

ഒരുനാൾ പള്ളിക്കൂടത്തിൽ
മേരിയൊടൊപ്പം കുഞ്ഞാടും

അടിവച്ചടിവച്ചകമേറി
അവിടെച്ചിരിതൻ പൊടിപൂരം

വെറിയന്മാരാം ചിലപിള്ളേർ
വെളിയിലിറക്കീ പാവത്തെ

പള്ളിക്കൂടപ്പടിവാതിൽ
തള്ളിയടച്ചവർ തഴുതിട്ടൂ

പള്ളിക്കൂടം വിട്ടപ്പോൾ
പിള്ളേരിറങ്ങിനടന്നപ്പോൾ

മേരിവരുന്നതു കണ്ടപ്പോൾ
ഓടിയണഞ്ഞൂ കുഞ്ഞാട് !


## അവലംബം

വർഗ്ഗം:നഴ്സറി ഗാനങ്ങൾ
മൂലം തിരുനാൾ രാമവർമ്മ

1885 മുതൽ 1924 വരെ തിരുവിതാംകൂർ ഭരിച്ചിരുന്ന രാജാവായിരുന്നു **ശ്രീമൂലം തിരുനാൾ മഹാരാജാവ്**. GCSI, GCIE, MRAS. വിശാഖം തിരുനാൾ (1880-1885) മഹാരാജാവിനു ശേഷമാണ്‌ അദ്ദേഹം അധികാരം ഏറ്റെടുത്തത്. ചങ്ങനാശ്ശേരി ലക്ഷ്മീപുരം കൊട്ടാരത്തിലെ രാജ രാജവർമ്മ കോയി തമ്പുരാന്റെയും, ആറ്റിങ്ങൽ റാണി പൂരാടം തിരുനാൾ ലക്ഷ്മി ബായിയുടേയും രണ്ടാമത്തെ പുത്രനായി  നു കന്നിമാസത്തിൽ മൂലം നാളിൽ ജനിച്ചു. അദ്ദേഹത്തിനു കേവലം 11 ദിവസം പ്രായമുള്ളപ്പോൾ അമ്മ റാണി ലക്ഷ്മി ബായി അന്തരിച്ചു..1888-ൽ പ്രജാസഭ സ്ഥാപിച്ചു

## കൂടുതൽ

## ചിത്രശാല

File:Raja Ravi Varma, Maharaja Moolam Thirunal Rama Varma.jpg|രാജാ രവിവർമ്മ വരച്ച ശ്രീമൂലം തിരുനാൾ ചിത്രം
File:ശ്രീമൂലരാജവിജയം 5 MoolamThirunalMarthandavarma.jpg|ശ്രീ മൂലം തിരുനാൾ


## അവലംബം

വർഗ്ഗം:തിരുവിതാംകൂറിന്റെ രാജാക്കന്മാർ
വർഗ്ഗം:1857-ൽ ജനിച്ചവർ
കൊവ്വൽപള്ളി

കാസറഗോഡ് ജില്ലയിലെ ഹോസ്ദുർഗ് താലൂക്കിലെ കാഞ്ഞങ്ങാട് നഗരസഭയിലെ ഒരു സ്ഥലമാണു് **കൊവ്വൽപള്ളി**. കാഞ്ഞങ്ങാട് നഗരസഭയിലെ 16, 17 വാർഡുകൾ ഉൾപ്പെടുന്ന ‌പ്രദേശമാണിത്. ദേശീയപാത-17-നെ കാഞ്ഞങ്ങാടു് നഗരമായി തെക്കു് ഭാഗത്തുനിന്നും ബന്ധിക്കുന്ന പാത കൊവ്വൽപള്ളിയിലൂടെ കടന്നുപോകുന്നു. നഗരകന്ദ്രമായ കോട്ടച്ചേരി നിന്നും മൂന്നു കിലോമീറ്ററോളം തെക്കു് വശത്താണു് ഇതു് സ്ഥിതിചെയ്യുന്നതു്. പ്രധാനപാതയുടെ അരികിൽ സ്ഥിതിചെയ്യുന്ന ഒരു മുസ്ലീംപള്ളിയുടെ പേരിൽ നിന്നുമാണു്,കൊവ്വൽപള്ളി എന്നപേരു് ലഭിച്ചതു്. ഇവിടെ സ്ഥിതി ചെയ്യുന്ന  മറ്റു മിക്ക കേരളഗ്രാമങ്ങളെ പോലെ ഹിന്ദു മുസ്ലീം സമുദായക്കാർ മതമൈത്രിയോടെ ജീവിക്കുന്ന ഒരു പ്രദേശമാണു്. 

പ്രധാനപാതയുടെ പടിഞ്ഞാറു് 1980-വരെ നീണ്ടുപരന്നു കിടന്നിരുന്ന വയലുകളായിരുന്നു. ഈ വയൽ പ്രദേശം പൊതുവേ, കൊവ്വൽ എന്നാണു് അറിയപ്പെട്ടിരുന്നതു്. പുഴി പ്രദേശമായ ഇവിടത്തെ വയലുകളൊക്കെ നികത്തി ഇപ്പോൾ (2010) ധാരാളം കുടുംബങ്ങൾ വസിക്കുന്നുണു്. മഴക്കാലത്തു് വെള്ളം നിറഞ്ഞുനിൽക്കുന്ന പ്രദേശങ്ങളായിരുന്ന ഇവിടെ മണ്ണിട്ടു നികത്തിയതിനാൽ വെള്ളം ഒഴുകിപോകാൻ സാധിക്കാത്തതു് ഒരു പ്രധാന പ്രശ്നമായി മാറിയിട്ടുണു്. മുമ്പു് ഇവിടെ ഒരുവിള നെല്ലു് കൃഷിചെയ്തിരുന്നു. ബാക്കി സമയങ്ങളിൽ മധുരകിഴങ്ങും പച്ചക്കറിയും കൃഷി നടത്തിയിരുന്നു. പുഴി പ്രദേശമായ ഇവിടെ വേനൽക്കാലത്തു് കൃഷിക്കു് വേണ്ടുന്ന വെള്ളം കൂവ്വൽ എന്നറിയപ്പെടുന്ന കുഴികുഴിച്ചാണു് എടുത്തിരുന്നതു്. കടലിനു് സമീപത്തുള്ള താഴ്ന്നപ്രദേശമായതിനാൽ എതു് വേനൽക്കാലത്തും ഒന്നു്-രണ്ടു് മീറ്റർ അഴത്തിൽ ഇവിടെ വെള്ളം കിട്ടും. മുമ്പു് കടലിരുന്ന പ്രദേശമായിരുന്നതിലായിരിക്കണം, ഇവിടെ കൂവ്വലും, കിണരും കുഴിക്കുമ്പോൾ ഉച്ചൂളികളും ശംഖുമൊക്കെ ലഭിക്കുമായിരുന്നു.

പ്രധാനപാതയുടെ കിഴക്കു് വശം, അല്പം കൂടി ഉയർന്ന കട്ടിമണ്ണുള്ള പ്രദേശമാണു്. തീയ്യ, മുസ്ലീം സമുദായക്കാർ തിങ്ങി വസിക്കുന്നു.

## അതിരുകൾ

* **കിഴക്ക്**         : ആറങ്ങാടി
* **പടിഞ്ഞാറ്**    : മുറിയനാവി
* **തെക്ക്**         : തെക്ക് കാഞ്ഞങ്ങാട്
* **വടക്ക്**          : അലാമിപ്പള്ളി
ചിറ്റാട്ടുകര, തൃശ്ശൂർ

തൃശ്ശൂർ ജില്ലയിലെ ഒരു ഗ്രാമമാണ് **ചിറ്റാട്ടുകര**. ചാവക്കാട് താലൂക്കിലെ മുല്ലശ്ശേരി ബ്ലോക്ക് പഞ്ചായത്തിൽ എളവള്ളി ഗ്രാമപഞ്ചായത്തിലാണ് ചിറ്റാട്ടുകര സ്ഥിതിചെയ്യുന്നത്. തൃശ്ശൂർ പാർലമെന്റ്‌ നിയോജകമണ്ഡലത്തിന്റെയും മണലൂർ നിയമസഭാമണ്ഡലത്തിന്റെയും ഭാഗമാണ്.

അറബിക്കടലിന്റെ തീരത്ത്‌ നിന്നും 10കി.മീ. കിഴക്ക് മാറി തൃശ്ശൂർ നഗരത്തിൽ നിന്നും 25കി.മീ. പടിഞ്ഞാറുമായാണ് ചിറ്റാട്ടുകരയുടെ ഭപ്രകൃതി, ദക്ഷിണേന്ത്യയിലെ പ്രസിദ്ധ ഹൈന്ദവ തീർത്ഥാടനകേന്ദ്രമായ ഗുരുവായൂരിലേക്കും, ഭാരതത്തിലെ ആദ്യ ക്രിസ്ത്യൻ ദേവാലയമായ പാലയൂരേക്കും ഈ ഗ്രാമത്തിൽനിന്ന് ഏതാണ്ട് 7 കി.മീ. സഞ്ചരിച്ചാൽ മതി.

## ചരിത്രം
ബ്രിട്ടിഷ് ഭരണത്തിൻ കീഴിൽ മദ്രാസ് സംസ്ഥാനത്തിന്റെ ഭാഗമായിരുന്ന ചിറ്റാട്ടുകര മലബാർ ജില്ലയിലെ പൊന്നാന്നി താലൂക്കിലായിരുന്നു. അന്ന് ചിറ്റാട്ടൂർ എന്നായിരുന്നു ഈ ഗ്രാമത്തിന്റെ പേര്. അക്കാലത്ത് അതിപ്രശസ്തമായ ഒരു വാണിജ്യ കേന്ദ്രമായിരുന്നു ചിറ്റാട്ടുകര. ഏനാമാവ്‌, മുല്ലശ്ശേരി, മറ്റം, പറപ്പൂർ തുടങ്ങിയ അയൽദേശങ്ങളിലെ ജനങ്ങൾ കച്ചവട ആവശ്യങ്ങൾക്ക് ചിറ്റാട്ടുകരയെയാണ് ആശ്രയിച്ചിരുന്നത്. വിരലടങ്ങിയത് പോലുള്ള വീടുകൾ, വളരെ ഇടുങ്ങിയ അങ്ങാടി, ഓരോ വീടിന്റെയും മുന്നിൽ നിരപ്പലകകൾ വെച്ച പീടിക എന്നിവ ചിറ്റാട്ടുകര അങ്ങാടിയുടെ പ്രത്യേകതകളാണ്. വരതിലോരിക്കൽ നടക്കുന്ന ചിറ്റാട്ടുകര ചന്ത പ്രസിദ്ധമാണ്. 1956ൽ കേരള സംസ്ഥാന രൂപീകരണത്തിനുശേഷം ചിറ്റാട്ടുകര തൃശ്ശൂർ ജില്ലയുടെ ഭാഗമായി.

## ഭരണതലത്തിൽ
എളവള്ളി പഞ്ചായത്തിന്റെ നാമകരണസമയത്ത് ചിറ്റാട്ടുകരയിലെ പഞ്ചായത്ത്‌ വകുപ്പിലെ ഉന്നതോദ്യോഗസ്ഥർ ചിറ്റാട്ടുകര പഞ്ചായത്തിനു വേണ്ടി ശ്രമിച്ചിരുന്നുവെങ്കിലും എറണാകുളം പറവൂരിനടുത്ത് ഇതേ പേരിൽ ഒരു പഞ്ചായത്ത്‌ നിലവിലുള്ളതുകൊണ്ട് ആ ശ്രമം വിഫലമാവുകയായിരുന്നു. ഏറെ നാൾ ബ്രാഞ്ച് പോസ്റ്റ്‌ ഓഫീസ് മാത്രമുണ്ടായിരുന്ന ഇവിടെ പിന്നീട് സബ് പോസ്റ്റ്‌ ഓഫീസും കമ്പിത്തപാൽ ഓഫീസും പബ്ലിക്‌ കാൾ ഓഫീസും സ്ഥാപിക്കപ്പെട്ടു. ടെലിഫോൺ ഉപഭോക്താക്കളുടെ വർദ്ധനവിനെത്തുടർന്ന് ചിറ്റാട്ടുകര പോസ്റ്റ്‌ ഓഫീസ് ബിൽ കളക്ഷൻ സെന്റർ ആയും ഉയർത്തിയിട്ടുണ്ട്.

## വിദ്യാഭ്യാസം
ബാസൽ മിഷൻ എൽ.പി. സ്കൂൾ, 1904ൽ ആരംഭിച്ച സെന്റ്‌. സെബാസ്റ്റ്യൻ ബോയ്സ് സ്കൂൾ, 1908ൽ ആരംഭിച്ച സെന്റ്‌ തെരേസാസ്‌ ഗേൾസ് എലമെന്ററി സ്കൂൾ എന്നിവയാണ് ചിറ്റാട്ടുകരയിലെ പ്രാഥമിക വിദ്യാഭ്യാസസ്ഥാപനങ്ങൾ. 1942ൽ ബോയ്സ് സ്കൂളും ഗേൾസ് സ്കൂളും ഒന്നാക്കപ്പെട്ടു. പിന്നീട് 1979ൽ ഇത് ചിറ്റാട്ടുകര സെന്റ്‌ സെബാസ്റ്റ്യൻ ഹൈസ്കൂളായി ഉയർത്തപ്പെട്ടു.

## ഉപജീവനം
കൃഷി, വ്യാപാരം, വാണിജ്യം എന്നിവയാണ് ഇവിടത്തെ പ്രധാന ഉപജീവനമാർഗ്ഗം. ബാങ്കിംഗ് മേഖലയും ഉണർന്നുപ്രവർത്തിക്കുന്നു. ചിറ്റാട്ടുകരയിലെ വിവിധ ജനവിഭാഗങ്ങൾ നിശ്ചിത തുക ഓഹരി  എടുത്തു ഉടമസ്ഥത നേടിയിട്ടുള്ള ചിറ്റാട്ടുകര സർവീസ് സഹകര ബാങ്കും കാത്തലിക്‌ സിറിയൻ ബാങ്കിന്റെ ചിറ്റാട്ടുകര ശാഖയും ഇവിടത്തെ ധനത്തിന്റെ പ്രധാന ചാലകശക്തിയാണ്.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കർപ്പൂരം (സുഗന്ധദ്രവ്യം)

പ്രത്യേകതരം രുചിയും ജ്വലനസ്വഭാവവുമുള്ള വെളുത്ത സുഗന്ധദ്രവ്യമാണ്‌ **കർപ്പൂരം**. C10H16O എന്ന രാസസൂത്രമുള്ള ഇത് കർപ്പൂരമരത്തിൽനിന്നും , കൃത്രിമമായി ടർപ്പൻടൈൻ എണ്ണയിൽ നിന്നും ഉത്പാദിപ്പിക്കാറുണ്ട്‌. പ്രാചീനകാലം മുതൽ വീടുകളിലും ക്ഷേത്രങ്ങളിലും ദേവാരാധനയ്ക്ക്‌ ഒരു വിശിഷ്ടവസ്തുവായി ഉപയോഗിച്ചുവരുന്നു. ഔഷധങ്ങൾക്കും ധാരാളം ഉപയോഗപ്പെടുത്താറുണ്ട്‌.

## അവലംബം
കൊഴുവ

എൻ‌ഗ്രൌലിഡ കുടുംബത്തിൽ പെട്ട ഒരു മത്സ്യ ഇനമാണു് **കൊഴുവ** അല്ലെങ്കിൽ *ചൂട (ചൂടപ്പൊടി), നത്തോലി, നത്തൽ*. ശാസ്ത്രീയനാമം *Stolephorus indicus*. ഇംഗ്ലീഷ്: ഇംഗ്ലീഷ്:  **Indian Anchovy** എന്നറിയപ്പെടുന്നു. കൂട്ടമായി ഒരേ ദിശയിൽ നീന്തുന്ന (schooling) മത്സ്യങ്ങളുടെ ഇനത്തിൽ പെട്ട കൊഴുവ തെക്കൻ ഏഷ്യയിലും വിദൂരപൂർവ്വസമുദ്രങ്ങളിലും വ്യാപകമായി കാണപ്പെടുന്നു.

## ശരീരഘടന
ശരാശരി 12 സെന്റിമീറ്റർ നീളം വരെ വളരുന്നു.            
മുതുകുമുള്ളുകളോ വാൽമുള്ളോ ഇല്ല. 15 മുതൽ 17 വരെ നാരുമുള്ളുകൾ മുതുകിലും 18 മുതൽ 20 വരെ നാരുമുള്ളുകൾ വാൽഭാഗത്തും കാണാം. 2 മുതൽ 6 വരെ എണ്ണം വളരെ വലിപ്പം കുറഞ്ഞ ചിറകുകൾ അടിവയറിൽ സാധാരണയാണു്.
### ആവാസം
കിഴക്കൻ അർദ്ധഗോളത്തിലെ ഉഷ്ണമേഖലാപ്രദേശങ്ങളിൽ (30°വ.- 37°തെ., 23°കി. - 144°പ)  ആഴം കുറഞ്ഞ ഉൾക്കടലുകൾ, പുറംകടലിലെ ഉപരിഭാഗം, കായൽ, അഴിമുഖത്തോടടുത്ത പുഴ, ചതുപ്പുകലർന്ന കോൾപ്പാടങ്ങൾ തുടങ്ങിയ ജലാശയങ്ങളിലാണു് കൊഴുവയെ കാണപ്പെടുന്നതു്. 20മുതൽ 50 വരെ മീറ്റർ ആഴത്തിൽ ഇവ കൂട്ടമായി കാണപ്പെടുന്നു. പ്രജനനസമയത്ത് കൂടുതൽ ലവണാംശമുള്ള ആഴക്കടലിലേക്ക് താൽക്കാലികമായി പ്രവസിക്കുന്ന സ്വഭാവം കണ്ടെത്തിയിട്ടുണ്ട്.
ദക്ഷിണാഫ്രിക്ക മുതൽ സമോവ, താഹിതി തുടങ്ങിയ ശാന്തസമുദ്രദ്വീപുകൾ വരെ കൊഴുവയുടെ ആവാസപരിധിയാണു്. മഡഗാസ്കർ, അറേബ്യൻ ഉൾക്കടൽ, ഇന്ത്യൻ തീരങ്ങൾ, ഫിലിപ്പൈൻസ് തുടങ്ങിയ തെക്കുകിഴക്കൻ ഏഷ്യൻ രാജ്യങ്ങൾ എന്നിവിടങ്ങളിൽ കൊഴുവ ധാരാളമായി വളരുന്നു.

### നിറം
പ്രായേണ സുതാര്യമായ ചുവപ്പുകലർന്ന തവിട്ടുനിറം. വശങ്ങളിൽ വെള്ളിനിറത്തിൽ തിളങ്ങുന്ന വരകളുണ്ട്. തലയ്ക്കും മുതുകിനുമിടയിൽ കറുത്തതോ ഇരുണ്ടതോ ആയ രാശികളോ പാടുകളോ ഇല്ല.

### ഉപയോഗം
ആഫ്രിക്കയിലേയും ഏഷ്യയിലേയും ജനങ്ങൾ എണ്ണയിൽ പൊരിച്ചും കറിയായും കൊഴുവ ഭക്ഷിക്കുന്നു. കൊഴുവ സംസ്കരിച്ച് തെക്കുകിഴക്കൻ ഏഷ്യൻ രാജ്യങ്ങളിൽ മത്സ്യച്ചാറും (Fish sauce) അച്ചാറും (Fish Pickle) നിർമ്മിക്കുന്നുണ്ട്. തെക്കൻശാന്തസമുദ്രദ്വീപുകളിലും ലക്ഷദ്വീപിലും ട്യൂണ /ചൂര  മത്സ്യബന്ധനത്തിനു് ചൂണ്ടലിൽ ഇരയായി കൊഴുവ ഉപയോഗിക്കപ്പെടുന്നു.

## അവലംബം

## പുറംകണ്ണികൾ
fishbase.org

Integrated Taxonomic Information System

വർഗ്ഗം:കടൽ മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
വർഗ്ഗം:നെത്തോലികൾ
സുൽത്താൻ അലി കേഷ്ത്മന്ദ്

1980-കളിൽ, രണ്ടു തവണ അഫ്ഗാനിസ്താന്റെ പ്രധാനമന്ത്രിയായിരുന്ന രാഷ്ട്രീയനേതാവാണ്, **സുൽത്താൽ അലി കേഷ്ത്മന്ദ്**. അഫ്ഗാൻ കമ്മ്യൂണിസ്റ്റ് കക്ഷിയായ പി.ഡി.പി.എയുടെ സ്ഥാപകനേതാവും, പാർട്ടിയുടെ പാർചം വിഭാഗാംഗവുമായിരുന്നു കേഷ്ത്മന്ദ്. അഫ്ഗാനിസ്താനിൽ സോവിയറ്റ് സൈനികാധിനിവേശത്തിന്റെ ആരംഭത്തിലാണ് പ്രസിഡണ്ട് ബാബ്രക് കാർമാലിനു കീഴിൽ 1981-ൽ ഇദ്ദേഹം ആദ്യമായി പ്രധാനമന്ത്രിയാകുന്നത്. പിന്നീട് പ്രസിഡണ്ട് നജീബുള്ളക്കു കീഴിൽ 1989-ൽ രണ്ടാംവട്ടവും പ്രധാനമന്ത്രിയായി.

അഫ്ഗാനിസ്താനിലെ ആദ്യ കമ്മ്യൂണിസ്റ്റ് പ്രസിഡണ്ടും, പാർട്ടിയിൽ കേഷ്ത്മന്ദിന്റെ എതിർപക്ഷമായ ഖൽഖ് വിഭാഗത്തിൽ ഉൾപ്പെട്ട, നൂർ മുഹമ്മദ് താരക്കിയുടെ ഭരണകാലത്ത് 1978 അവസാനം, കേഷ്ത്മന്ദ് തടവിലാകുകയും വധശിക്ഷക്ക് വിധിക്കപ്പെടുകയും ചെയ്തിരുന്നു. എന്നാൽ താരക്കിയുടെ പിൻ‌ഗാമിയായ ഹഫീസുള്ള അമീന്റെ ഭരണകാലത്ത്, 1979-ൽ ഈ വധശിക്ഷ 15 വർഷത്തെ തടവായി ഇളവുചെയ്തു. സോവിയറ്റ് അധിനിവേശത്തിനു ശേഷം പ്രസിഡണ്ട് ബാബ്രക് കാർമാലിനു കീഴിൽ ഉപപ്രധാനമന്ത്രി, ആസൂത്രണമന്ത്രി, പോളിറ്റ് ബ്യൂറോ അംഗം എന്നീ സ്ഥാനങ്ങളിൽ നിയമിക്കപ്പെട്ടു. പിന്നീട് 1981-ൽ ഇദ്ദേഹം പ്രധാനമന്ത്രിയായി. കുറേക്കാലത്തിനു ശേഷം, 1990-ൽ ഇദ്ദേഹം ആദ്യ വൈസ് പ്രസിഡണ്ടായും നിയമിക്കപ്പെട്ടിരുന്നു.

ഒരു ഹസാരയായിരുന്ന കേഷ്ത്മന്ദിനെ പ്രധാനനന്ത്രിസ്ഥാനത്തേക്ക് നിയമിച്ചത്, മാർക്സിസ്റ്റ് സർക്കാരിനെതിരെ പഷ്തൂണുകളുടെ രോഷം വർദ്ധിപ്പിക്കാൻ ഇടയാക്കിയിരുന്നു. കമ്മ്യൂണിസ്റ്റ് ഭരണത്തിന്റെ അന്ത്യത്തോടെ ഇദേഹം ഇംഗ്ലണ്ടിലേക്ക് പലായനം ചെയ്തു.

## അവലംബം

വർഗ്ഗം:അഫ്ഗാനിസ്താന്റെ പ്രധാനമന്ത്രിമാർ
വർഗ്ഗം:1935-ൽ ജനിച്ചവർ
കർപ്പൂരം (വിവക്ഷകൾ)

* കർപ്പൂരം (സസ്യം) - കർപ്പൂരമരം *Cinnamomum camphora*.
* കർപ്പൂരം (സുഗന്ധദ്രവ്യം) - വെളുത്ത സുഗന്ധദ്രവ്യം
പട്ടാഭിഷേകം

അനിൽ ബാബുവിന്റെ സംവിധാനത്തിൽ ജയറാം, ജഗതി ശ്രീകുമാർ, ഹരിശ്രീ അശോകൻ, മോഹിനി എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് ***പട്ടാഭിഷേകം***. പ്രാർത്ഥന ഫിലിംസിന്റെ ബാനറിൽ ആർ. ബാലചന്ദ്രൻ, കെ.ബി. രാജു എന്നിവർ നിർമ്മിച്ച ഈ ചിത്രം അമ്മ ആർട്സ്, സാഗർ മൂവീസ്, രാജശ്രീ ഫിലിംസ് എന്നിവർ ചേർന്ന് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് രാജൻ കിരിയത്ത് ആണ്.

## അഭിനേതാക്കൾ
* ജയറാം – വിഷ്ണു
* ഹരിശ്രീ അശോകൻ – ഭൈരവൻ
* ജഗതി ശ്രീകുമാർ-ആദി തമ്പുരാൻ
* ഇന്ദ്രൻസ്
* കൊച്ചുപ്രേമൻ
* രാജേന്ദ്രൻ
* ബോബി കൊട്ടാരക്കര
* അഗസ്റ്റിൻ
* നാരായണൻ നായർ
* ജഗന്നാഥ വർമ്മ
* കോട്ടയം നസീർ
* മോഹിനി-കല്യാണി 
* ലക്ഷ്മി കൃഷ്ണമൂർത്തി

## സംഗീതം
ബിച്ചു തിരുമല എഴുതിയ ഗാനങ്ങൾക്ക്  സംഗീതം പകർന്നത് ബേണി ഇഗ്നേഷ്യസ് ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# പൂവുകൾ പെയ്യും – കെ.ജെ. യേശുദാസ്, സുജാത മോഹൻ
# ഏഴാംകൂലി – എം.ജി. ശ്രീകുമാർ
# പൂച്ച പൂച്ച – എം.ജി. ശ്രീകുമാർ, കോറസ്
# ശംഘും വെൺ ചാമരവും – കെ.ജെ. യേശുദാസ്
# പൂവുകൾ പെയ്യും – കെ.ജെ. യേശുദാസ്

## അണിയറ പ്രവർത്തകർ
* ഛായഗ്രഹണം: വിപിൻ മോഹൻ
* ചിത്രസം‌യോജനം: പി.സി. മോഹനൻ
* കല: ബാവ
* ചമയം: രവീന്ദ്രൻ, ദൊരൈ
* വസ്ത്രാലങ്കാരം: സതീശൻ
* നൃത്തം: കല, ബൃന്ദ, ശാന്തി, ഗിരിജ
* സംഘട്ടനം: ത്യാഗരാജൻ
* പരസ്യകല: കൊളോണിയ
* ലാബ്: പ്രസാദ് കളർ ലാബ്
* നിശ്ചല ഛായാഗ്രഹണം: അജിത് വി. ശങ്കർ
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്
* നിർമ്മാണ നിർവ്വഹണം: രാജു നെല്ലിമൂട്
* വാതിൽ‌പുറ ചിത്രീകരണം: ശ്രീമൂവീസ്
* ലെയ്‌സൻ: ഉണ്ണി പൂങ്കുന്നം

## പുറത്തേക്കുള്ള കണ്ണികൾ
* 
* ''പട്ടാഭിഷേകം''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
വൃത്തസ്തംഭം

h
വൃത്തസ്തംഭം]]
ഒരു ജ്യാമിതീയരൂപമാണ് വൃത്തസ്തംഭം (, സിലിണ്ടർ).
മൂന്ന് മുഖങ്ങളാണ് വൃത്തസ്തംഭത്തിന് ഉള്ളത്.

വൃത്തസ്തംഭത്തിന്റെ ആരം *r* ഉം  ഉന്നതി (ഉയരം/നീളം) *h* ഉം ആയാൽ അതിന്റെ 
*  വ്യാപ്തം, V = \pi r^2 h \,
*  വക്രമുഖ വിസ്തീർണം  = ( 2 \pi r h )\,.
*  ഉപരിതല വിസ്തീർണം,  A = 2 \pi r^2 + 2 \pi r h = 2 \pi r ( r + h ).\,

:ജ്യാമിതീയരൂപങ്ങൾ]]
സമചതുരക്കട്ട

സമചതുരാകൃതിയുള്ള ആറ് മുഖങ്ങളോടുകൂടിയ ഒരു ഘനരൂപമാണ് **സമചതുരക്കട്ട** അഥവാ **ക്യൂബ്**.   

## ക്യൂബ്
### സൂത്രവാക്യങ്ങൾ
ക്യൂബിന്റെ ഒരു വശത്തിന്റെ നീളം a ആയാൽ,
എം. റഷീദ്

റവല്യൂഷണറി സ്യോഷ്യലിസ്റ്റ് പാർട്ടിയുടെ ആദ്യകാല നേതാക്കളിലൊരാളും സ്വതന്ത്ര്യസമര സേനാനിയും പത്രപ്രവർത്തകനും കോളമിസ്റ്റുമാണ്‌ **എം. റഷീദ്** എന്ന പേരിൽ അറിയപ്പെടുന്ന **മുഹമ്മദ് റഷീദ്**. പ്രമുഖ സ്വാതന്ത്ര്യസമര സേനാനിയായിരുന്ന ഇ. മൊയ്തുമൗലവിയുടെ മകനാണ്. ട്രോട്സ്കിസത്തെ കുറിച്ചു മലയാളത്തിനു പരിചയപ്പെടുത്തിയതിൽ പ്രമുഖനാണ്‌ റഷീദ്. 

## ജീവിതരേഖ
1925 ൽ മലപ്പുറം ജില്ലയിലെ മാറഞ്ചേരിയിൽ ജനനം. 1944 കാലഘട്ടത്തിൽ കോഴിക്കോട് ഗണപത് ഹൈസ്കൂളിൽ പത്താം തരം വിദ്യാർത്ഥിയായിരിക്കുമ്പോൾ ക്വിറ്റ് ഇന്ത്യാസമരത്തിൽ പങ്കെടുത്തതിനു അറസ്റ്റ് ചെയ്യപ്പട്ട റഷീദ്, മൂന്ന് മാസക്കാലം പൊന്നാനി സബ്ജയിലിൽ തടവിലാക്കപ്പെട്ടു.  സമരത്തിൽ പങ്കെടുത്തവർക്ക് പഠനം മുന്നോട്ട് കൊണ്ടുപോകണമെങ്കിൽ മാപ്പെഴുതി കൊടുക്കണമെന്നതിനാൽ പത്താതരം പഠനം മുടങ്ങി. പിന്നീട് മദ്രാസ് മെട്രിക്കുലേഷൻ എഴുതി വിജയിച്ചു.
വെളിയങ്കോടിനടുത്ത് മുളമുക്ക് എന്ന സ്ഥലത്ത് സ്ഥിരതാമസമാക്കി വന്ന അദ്ദേഹം 2017 ജനുവരി 6 ന് മരണമടഞ്ഞു. ഭാര്യ പരേതയായ എം. ബീവാത്തുട്ടി ടീച്ചർ.. മക്കൾ:അബ്ദുൽ ഗഫൂർ,ബേബി റഷീദ്, ജാസ്മിൻ, മുംതാസ്.

### രാഷ്ട്രീയ പ്രക്ഷോഭരംഗത്ത്
പത്രപ്രവർത്തന രംഗത്തെ അതുല്യ പ്രതിഭയായിരുന്നു റഷീദ്. യഥാസ്തിക കുടുംബ പാശ്ചാതലത്തിൽ ജനിച്ച അദ്ധേഹം സോഷ്യലിസ്റ്റ് ആശയങ്ങളിൽ ആകൃഷ്ട്ടനാവുകയായിരുന്നു. സ്വതന്ത്ര സമരസേനാനിയും പണ്ഡ്തിനുമായ പിതാവ് ഇ.മൊയ്തു മൗലവിയുടെ പാത പിൻതുടർന്ന് സ്വതന്ത്ര സമര രംഗത്തേക്ക് കടന്നു വന്നു. നിരവധി തവണ ജയിലിലടക്കപെട്ടിട്ടുണ്ട്. എം ബി മേനോൻ, പാലക്കാട് വിജയരാഘവൻ ,മലബാർ വേണുഗോപാൽ തുടങ്ങിയവരുടെ കൂടെ മലബാറിൽ ആ ർ എസ് പി വളർത്താൻ ശ്രമം നടത്തി .ആദ്യമായി ചിറ്റൂർ കേന്ദ്രീകരിച്ച് കർഷകതൊഴിലാളികൾക്കിടയിൽ പ്രവർത്തനം തുടങ്ങി. 

### പത്രപ്രവർത്തകൻ
"മുന്നേറ്റം" മാസികയിൽ കുടി എഴുത്തുകൾ തുടങ്ങി. അതിന് ശേഷം ആർ.എസ്.പിയുടെ മുഖപത്രമായ *സഖാവ്* വാരികയുടെ പത്രാധിപരായി. മാർകിസ്ററ്റ് തത്വ ചിന്തകളെ കുറിച്ച് നിരവധി ലേഘനങ്ങളെഴുതി. പിന്നീടങ്ങോട്ട്&nbsp; പത്ര പ്രവർത്തനരംഗത്ത് സജീവമാകുകയും കുടുതൽ ശ്രദ്ധ അതിൽ അർപ്പിക്കുകയും ചെയ്തു. ജയകേരളം, കൗമുദി എന്നീ  വാരികകളിലും മാതൃഭൂമി പത്രം എന്നിവയിലും റഷീദ് സ്ഥിരമായി എഴുതുമായിരുന്നു. 1954-57 കാലയളവിൽ കൊല്ലത്തു നിന്നു പ്രസിദ്ധീകരിച്ചിരുന്ന "സഖാവ്" വാരികയുടെ പത്രാധിപരായി സേവനമനുഷ്ഠിച്ചു. 1957-60 കാലഘട്ടത്തിൽ എറണാകുളത്തുനിന്ന് പ്രസിദ്ധീകരിച്ചിരുന്ന ജയ്ഹിന്ദ് സായാഹ്നപത്രത്തിന്റെ പത്രാധിപരായി. എട്ടുവർഷക്കാലം ചാലക്കുടിയിൽ നിന്നുള്ള "ചെങ്കതിർ" മാസികയുടെ പ്രസാധകരായി ജോലിചെയ്തു. വർഷങ്ങളായി മാധ്യമം ദിനപത്രത്തിൽ വായനക്കിടയിൽ എന്ന പേരിൽ ഒരു പംക്തി കൈകാര്യം ചെയ്തിരുന്നു. പിടി കുഞ്ഞി മുഹമ്മദ് സംവിധാനം ചെയ്ത വീരപുത്രൻ എന്ന ചിത്രത്തിലെ ഒരു കഥാപാത്രമാണ് റഷീദ്.

## ഗ്രന്ഥങ്ങൾ
*സഖാവ് കെ.ദാമോദരൻ (ഡി.സി. ബുക്സ്)
*മുഹമ്മദ് അബ്ദുറഹ്മാൻ (ഐ.പി.എച്ച്)
*റോസ ലക്സ്ംബർഗ്
*1921-കാർഷിക കലാപം
(സൗമ്യേന്ദ്ര നാഥ ടാഗോർ എഴുതിയ ഗ്രന്ഥത്തിന്റെ വിവർത്തനം)
*ഗോവ സമരം

## പുരസ്കാരം
*മുതിർന്ന പത്രപ്രവർത്തകർക്ക് നൽകുന്ന പ്രസ്സ് അക്കാഡമിയുടെ പുരസ്കാരം
*സ്വന്തന്ത്രസമര സേനാനി സൈനുദ്ദീൻ നൈന സ്മാരക പുരസ്കാരം
*എം.എ. മലയാളി അവാർഡ്
*വചനം ബുക്സിന്റെ കമ്മിറ്റി ഫോർ ഹ്യൂമൻ റൈറ്റ് ഓർഗനൈസേഷൻ അവാർഡ്

## അവലംബം

വർഗ്ഗം:1925-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:2017-ൽ മരിച്ചവർ
തിരുവിതാംകൂർ ഭരണാധികാരികൾ

ഇന്ത്യൻ ഉപഭൂഖണ്ഡത്തിന്റെ ഏറ്റവും തെക്കെയറ്റത്തായി ഇരുപതാം നൂറ്റാണ്ടിന്റെ അവസാനം വരെയുണ്ടായിരുന്ന നാട്ടുരാജ്യമാണ് **തിരുവിതാംകൂർ**. ചേരസാമ്രാജ്യത്തിന്റെ ഭാഗമായിരുന്ന ഈ ഭൂപ്രദേശം സമൃദ്ധിയുടെ നാട് എന്നർത്ഥത്തിൽ **ശ്രീവാഴുംകോട്** എന്നും മലയാളത്തിൽ തിരുവാഴുംകോട് എന്നും അറിയപ്പെട്ടു . തിരുവാഴുംകോട് പിന്നീട് തിരുവിതാംകൂർ എന്നായി മാറി. ഇംഗ്ലീഷുകാർ ഈ രാജ്യത്തെ **ട്രാവൻകൂർ (Travancore)** എന്നു വിളിച്ചു  . തിരുവിതാംകൂറിന്റെ ആധുനിക ചരിത്രം തുടങ്ങുന്നത്‌ വേണാട്‌ ഭരിച്ച (1729-1758) അനിഴം തിരുനാൾ മാർത്താണ്ഡവർമ്മയിൽ നിന്നാണ്‌. അദ്ദേഹം രാജ്യം വടക്കോട്ട് പെരിയാറിന്റെ തീരം വരെ വ്യാപിപ്പിച്ചു. പിന്നീട് വന്ന കാർത്തിക തിരുനാൾ രാമവർമ്മ ഭരണ സൗകര്യാർത്ഥം തലസ്ഥാനനഗരി പത്മനാഭപുരത്തുനിന്നും തിരുവനന്തപുരത്തേക്ക് മാറ്റി, രാജ്യാതിർത്തി ചാലക്കുടിപ്പുഴ വരെയും നീട്ടി .

## ആധുനിക തിരുവിതാംകൂറിലെ ഭരണാധികാരികൾ

## രാജപ്രമുഖൻ (തിരു-കൊച്ചി)

## ടിറ്റുലർ മഹാരാജാക്കന്മാർ

വർഗ്ഗം:തിരുവിതാംകൂറിന്റെ രാജാക്കന്മാർ
സോംനാഥ് ക്ഷേത്രം

right|thumb|200px
ഗുജറാത്തിലെ സൗരാഷ്ട്രയിൽ സ്ഥിതി ചെയ്യുന്ന ഒരു പുരാതനക്ഷേത്രമാണ് സോംനാഥ് ക്ഷേത്രം. പത്താം നൂറ്റാണ്ടിൽ സോളങ്കി രാജാക്കന്മാരാലാണ് ഇത് നിർമ്മിക്കപ്പെട്ടത്. ദ്വാദശജ്യോതിർലിംഗങ്ങളിൽ മുഖ്യസ്ഥാനം ഇതിനുണ്ട്. രുദ്രമാല എന്ന സോളങ്കി വാസ്തു ശില്പകലാ രീതിയാണ് ക്ഷേത്രനിർമ്മാണത്തിന് അവലംബിച്ചിരിക്കുന്നത്. 

ഗസ്നിയിലെ മഹ്മൂദിന്റെ ആക്രമണകാലത്ത് ഭാരതത്തിലേറ്റവും മുഖ്യക്ഷേത്രമായിരുന്നു. അന്ന് നിത്യവും ഗംഗയിൽ നിന്നു അഭിഷേകജലവും കാശ്മീരിൽ നിന്നും പൂജാപുഷ്പങ്ങളും എത്തിയിരുന്നു. 10000 ഗ്രാമങ്ങൾ ക്ഷേത്രത്തിന്റെ സ്വത്തായിരുന്നു. പൂജയ്ക്ക് 1000ൽ അധികം ബ്രാഹ്മണർ, തീർത്ഥാടകർക്ക് ക്ഷൗരത്തിനു 300 ക്ഷുരകർ, രത്നങ്ങൾ പതിച്ച വിളക്കുകൾ, 200മന്ന് സ്വർണ്ണത്തിൽ തീർത്ത ചങ്ങല, 56 രത്നാങ്കിത സ്തൂപങ്ങൾ - ഇതായിരുന്നു അന്നത്തെ സോമനാഥ ക്ഷേത്രത്തിന്റെ നില. 1025ൽ ഗസ്നി ക്ഷേത്രം ആക്രമിച്ച് കൊള്ളയടിച്ചു. ഭീമ-ഭോജ രാജാക്കന്മാർ ക്ഷേത്രം വീണ്ടുമുയർത്തി. 1300ൽ അലാവുദ്ദീൻ ഖിൽജിയുടെ സേനാനായകൻ ആലഫ്ഖാൻ വീണ്ടും തകർത്തപ്പോൾ ചൂഢാസനവംശത്തിലെ മഹിപാലൻ വീണ്ടുമുയർത്തി. 1390ൽ മുസഫ്ർ ഷാ 1, 1490ൽ മുഹമ്മദ് ബേഗാറ, 1530ൽ മുസഫ്ർ 2, 1701ൽ ഔറഗസേബ് എന്നിങ്ങനെ പലതവണ തകർക്കപ്പെട്ടേങ്കിലും ഓരോതവണയും ക്ഷേത്രം ഉയർത്തെഴുന്നേറ്റു. 1783ൽ റാണി അഹല്യ ഒരു പുതിയ ക്ഷേത്രം നിർമിച്ചു.1951ൽ അതേ സ്ഥാനത്ത് പുതിയ പ്രതിഷ്ഠ നടന്നു.

## അവലംബം

വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:ജ്യോതിർലിംഗങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
മലബാർ വെരുക്

സുവോളജിക്കൽ സർവ്വേ ഓഫ് ഇന്ത്യ പുറത്തിറക്കിയ വംശനാശഭീഷണി നേരിടുന്നതും വംശനാശം സംഭവിച്ചതുമായ ജീവജാലങ്ങളുടെ പട്ടികയിലായിരുന്നു പശ്ചിമഘട്ടത്തിൽ കാണുന്ന**മലബാർ വെരുക്**(Viverra civettina, Malabar Civet, Malabar Large-spotted Civet). കന്യാകുമാരി മുതൽ വടക്കൻകർണ്ണാടകയിലെ ഹൊന്നവർ വരെയുള്ള പശ്ചിമഘട്ടത്തോട് ചേർന്നുള്ള പ്രദേശങ്ങളായിരുന്നു ഈ ജീവിയുടെ വാസസ്ഥലം. 1978ൽ ഐ.യു.സി.എൻ ഈ ജീവിവർഗ്ഗം അപ്രത്യക്ഷമായതായി പ്രഖ്യാപിച്ചു.  എന്നാൽ 1987ൽ മലബാർ വെരുകിനെ സുവോളജിക്കൽ സർവ്വേ ഓഫ് ഇന്ത്യ വീണ്ടും കണ്ടെത്തിയിരുന്നു. വേട്ടയാടി കൊന്ന രണ്ട് മലബാർ വെരുകുകളുടെ തോലിൽ നിന്നാണ് ഈ ജീവിവർഗ്ഗം അപ്രത്യക്ഷമായിട്ടില്ലെന്ന തെളിവ് ലഭിച്ചത്. 1980 കളിലും 90കളിലും പലപ്പോഴായി മലബാർ വെരുകിന്റെ സാന്നിധ്യം കണ്ടെത്തിയിരുന്നെങ്കിലും പിന്നീട് വർഷങ്ങളായി ഈ ജീവിവർഗ്ഗത്തെക്കുറിച്ച് യാതൊരു വിവരവുമില്ലാത്തതിനാൽ മലബാർ വെരുകിന് വംശനാശം സംഭവിച്ചെന്ന നിഗമനത്തിലാണ് ശാസ്ത്രജ്ഞർ.

## ശരീര ഘടന
ചാര നിറത്തിലുള്ള ഇവയുടെ ശരീരത്തിൽ വെളുത്ത കുത്തുകളും മുതുകിൽ നെടുകയുള്ള വരയുമുണ്ടാകും. മാംസഭുക്കായ മലബാർ വെരുക് രാത്രിയാണ് ഇര പിടിക്കാൻ ഇറങ്ങുന്നത്. കൂർത്ത പല്ലുകളും നഖങ്ങളും ഇരപിടിക്കാൻ ഇവയെ സഹായിക്കുന്നു. ചെറുപക്ഷികൾ, ഉരഗങ്ങൾ തുടങ്ങിയവയെയെല്ലാം മലബാർ വെരുക് അകത്താക്കും.
## ഭീഷണി
മനുഷ്യർ തന്നെയാണു മലബാർ വെരുകിന്റെ മുഖ്യ ശത്രുക്കൾ. കാട്ടിൽ കടുവയും പുലിയും മുതൽ കുറുക്കൻ വരെ ഇവയെ പിടികൂടാറുണ്ട്. താമസയോഗ്യമായ വനഭൂമി കുറയുന്നതും വെരുകുകൾക്ക് ഭീഷണിയാണ്. 1960കളിൽ തന്നെ മലബാർ വെരുകിന്റെ എണ്ണം കുറയുന്നതായി ശാസ്ത്രലോകത്തിന്റെ ശ്രദ്ധയിൽപ്പെട്ടിരുന്നു. മൂന്നടിയോളം നീളം വയ്ക്കുന്ന മലബാർ വെരുകുകൾക്ക് ആറു കിലോയോളം തൂക്കമുണ്ടാകും. 20 വർഷത്തിനു മുകളിലാണ് ശരാശരി ആയുസ്സ്.

കോഴിക്കോട് സുവോളജിക്കൽ സർവേ കേന്ദ്രത്തിൽ ഇതിന്റെ തൊലി സൂക്ഷിച്ചിട്ടുണ്ട്.  
## അവലംബം

## പുറം കണ്ണികൾ

* http://oldwww.wii.gov.in/envis/envisdec99/malabarcivet.htm 

വർഗ്ഗം:പശ്ചിമഘട്ടതദ്ദേശവാസിയായ ജന്തുക്കൾ
ആശ്ചര്യചൂഡാമണി

കേരളീയനായ ശക്തിഭദ്രൻ രചിച്ച സംസ്കൃത നാടകമാണ് **ആശ്ചര്യചൂഡാമണി**. ശങ്കരൻ എന്നാണ് ഇദ്ദേഹത്തിന്റെ യഥാർത്ഥ നാമം. ശക്തിഭദ്രൻ എന്നത് സ്ഥാനപ്പേരാണ്. രാമായണകഥയാണ് ഏഴങ്കത്തിലുള്ള ഈ നാടകത്തിന്റെ വിഷയം. ഉന്മാദവാസവദത്തം, വീണാവാസവദത്തം എന്നിവയും ശക്തിഭദ്രന്റെ കൃതികളാണ്. അഭിനയത്തിനു് ഇത്ര പറ്റിയതായി സംസ്കൃതത്തിൽ അധികം നാടകങ്ങളില്ലെന്നും ഇതിലെ (1) ʻʻകരപല്ലവമാത്രമുജ്ജിഹീതേˮ (2) ʻʻഅഭിസരണമയുക്തമങ്ഗനാനാംˮ ഈ രണ്ടു ശ്ലോകങ്ങളും ക്രി. പി. പന്ത്രണ്ടാം ശതകത്തിന്റെ ഉത്തരാർദ്ധത്തിൽ ജീവിച്ചിരുന്ന കാശ്മീരകനായ വല്ലഭദേവന്റെ സുഭാഷിതാവലിയുടെ ഒരു മാതൃകയിൽ ഉദ്ധരിച്ചുകാണുന്നതായി ഉള്ളൂർ കേരള സാഹിത്യ ചരിത്രത്തിൽ രേഖപ്പെടുത്തിയിട്ടുണ്ട്. 
 
## അങ്കങ്ങൾ
ഏഴങ്കങ്ങളാണ് ഈ നാടകത്തിനുള്ളത്. ഒന്നാമത്തേ അങ്കത്തിനു പർണ്ണശാലാങ്കമെന്നും രണ്ടാമത്തേതിനു ശൂർപ്പണഖങ്കമെന്നും മൂന്നാമത്തേതിനു മായാസീതങ്കമെന്നും നാലാമത്തേതിനു ജടായുവധാങ്കമെന്നും അഞ്ചാമത്തേതിനു് അശോകവനികാങ്കമെന്നും ആറാമത്തേതിനു് അംഗുലീയാങ്കമെന്നും പേർ പറയുന്നു. ഇവയിൽ അശോകവനികാങ്കവും അങ്ഗുലീയാങ്കവും അതിപ്രധാനമാണു്. 
## പ്രത്യേകതകൾ
ആശ്ചര്യചൂഡാമണിയെപ്പറ്റി ഒരു കഥയുണ്ട്. സംസ്‌കൃത നാടകരചന ഉത്തരേന്ത്യക്കാർമാത്രം കീഴടക്കി വച്ചിരുന്ന കാലഘട്ടത്തിലാണ് ശക്തിഭദ്രൻ 'ആശ്ചര്യചൂഡാമണി' രചിക്കുന്നത്. നാടകരചന പൂർത്തിയാക്കിയ അദ്ദേഹം തന്റെ കൃതിയെപ്പറ്റി അഭിപ്രായം അറിയാനായി ചെങ്ങന്നൂർ മഹാദേവർക്ഷേത്രത്തിലെത്തിയ ശങ്കരാചാര്യരുടെ അരികിലെത്തി. നാടകം വായിച്ചു കേൾപ്പിച്ചു. ശങ്കരാചാര്യർ ആ സമയം  മൗനവ്രതത്തിലായിരുന്നു. അതിനാൽ അദ്ദേഹം ഒന്നും സംസാരിച്ചില്ല. തന്റെ കൃതി കൊള്ളാത്തതിനാലാണ് ശങ്കരാചാര്യർ ഒന്നും പറയാത്തതെന്ന് തെറ്റിദ്ധരിച്ച ശക്തിഭദ്രൻ തന്റെ നാടകം കത്തിച്ചു കളഞ്ഞു. വ്രതം കഴിഞ്ഞ് നാടകത്തെപ്പറ്റി ശങ്കരാചാര്യർ ശക്തിഭദ്രനോട് ചോദിച്ചു. കൃതി കത്തിച്ചു കളഞ്ഞുവെന്നു അദ്ദേഹം ശങ്കരനോട് വിഷമത്തോടെ പറഞ്ഞു. കൃതി മുഴുവൻ ശങ്കരാചാര്യർ ഓർമ്മയിൽ നിന്ന് പറഞ്ഞു കൊടുക്കുകയും ശക്തിഭദ്രൻ എഴുതിയെടുക്കുകയും ചെയ്തു.

കവി മൂലകഥയിൽ പല വ്യതിയാനങ്ങളും വരുത്തിയിട്ടുണ്ടു്. നാലാമങ്കത്തിൽ നാട്യശാസ്ത്ര നിബന്ധനകൾക്കു വിപരീതമായി രാവണനും ജടായുവും തമ്മിലുള്ള യുദ്ധം അഭിനയിക്കേണ്ടതുണ്ടു്. ഖരദൂഷണാദിരാക്ഷസന്മാരുടെ നിഗ്രഹം കഴിഞ്ഞിട്ടു ശൂർപ്പണഖ ശ്രീരാമന്റെ സന്നിധിയെ പ്രാപിക്കുന്ന ഘട്ടത്തിൽ ഇതിവൃത്തമാരംഭിക്കുകയും അഗ്നിപ്രവേശാനന്തരം സീതാദേവിയുടെ പാതിവ്രത്യമഹിമ കണ്ടു സന്തുഷ്ടരായ ദേവന്മാരാൽ പ്രേഷിതനായ നാരദമഹർഷി ആ പുണ്യശ്ലോകനെ അനുഗ്രഹിക്കുന്ന ഘട്ടത്തിൽ അവസാനിക്കുകയും ചെയ്യുന്നു.

## വ്യാഖ്യാനങ്ങൾ
വിവൃതി എന്ന പേരിൽ  ഒരു വ്യാഖ്യാനം ഈ നാടകത്തിനുണ്ട്. ഒന്നോ അധികമോ പൂർവ്വവ്യാഖ്യാതാക്കന്മാരെ വിവൃതിയിൽ ʻകേചിൽʼ എന്നു നിർദ്ദേശിച്ചു സ്മരിച്ചുകാണുന്നു. 
## അവലംബം


വർഗ്ഗം:സംസ്കൃതനാടകങ്ങൾ
ജ്യൂസെപ്പെ ഗാരിബാൾഡി

ഐക്യ ഇറ്റലിയുടെ രൂപീകരണത്തിന് അടിത്തറയിട്ട രാഷ്ട്രീയ-സൈനികനേതാവാണ് ജ്യൂസെപ്പെ ഗാരിബാൾഡി. പ്രഗല്ഭനായ ഒളിപ്പോരാളിയും തന്ത്രശാലിയായ സൈനികമേധാവിയുമായിരുന്നു ഇദ്ദേഹം. 1807ൽ ഫ്രഞ്ച് അധീന പ്രദേശമായ നിസയിൽ ജനിച്ചു. വൻ ശക്തികളുടെ അധിനിവേശത്തിന് കാലാകാലങ്ങളായി ഇരയായി ചിതറിക്കിടക്കുകുയായിരുന്നു അക്കാലത്ത് ഇറ്റലി. രാജ്യത്തെ ഏകീകരിക്കാൻ വേണ്ടി ഉരുത്തിരിഞ്ഞ പ്രക്ഷോഭത്തിന് ഗാരിബാൾഡി നേതൃത്വം നൽകി.കാമിലോ ബെൻസോ ഡി കാവൂർ, കിംഗ് വിക്ടർ ഇമ്മാനുവൽ രണ്ടാമൻ, ജ്യൂസെപ്പെ മസ്സിനി എന്നിവരോടൊപ്പം ഇറ്റലിയെന്ന "പിതൃരാജ്യത്തിന്റെ പിതാക്കന്മാരിൽ" ഒരാളായി അദ്ദേഹം കണക്കാക്കപ്പെടുന്നു. തെക്കേ അമേരിക്കയിലും യൂറോപ്പിലുമുള്ള സൈനിക സംരംഭങ്ങൾ കാരണം ഗാരിബാൾഡി "രണ്ട് ലോകങ്ങളുടെ നായകൻ" എന്നും അറിയപ്പെടുന്നു.

## അവലംബം
വർഗ്ഗം:രാഷ്ട്രീയപ്രവർത്തകർ
മാളൂട്ടി

ഭരതന്റെ സംവിധാനത്തിൽ ബേബി ശ്യാമിലി, ജയറാം, നെടുമുടി വേണു, ഉർവശി എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***മാളൂട്ടി***. സുപ്രിയ ഇന്റർനാഷണലിന്റെ ബാനറിൽ അജിത ഹരി നിർമ്മിച്ച ഈ ചിത്രം വിതരണം ചെയ്തത് ഗാന്ധിമതി ആണ്.  കളിച്ചു കൊണ്ടിരിക്കുമ്പോൾ കുഴിയിലേക്ക് വീണ ഒരു കുഞ്ഞിനെ രക്ഷപ്പെടുത്തുന്നതാണ് ഈ ചിത്രത്തിന്റെ ഇതിവൃത്തം. കഥ, തിരക്കഥ, സംഭാഷണം എന്നിവ നിർവ്വഹിച്ചത് ജോൺപോൾ ആണ്.

## അഭിനേതാക്കൾ
* ബേബി ശ്യാമിലി – മാളൂട്ടി
* ജയറാം – ഉണ്ണികൃഷ്ണൻ
* നെടുമുടി വേണു – രാഘവൻ
* ഇന്നസെന്റ് – ശങ്കരൻ
* ദേവൻ – വിത്സൻ ചെറിയാൻ
* ശ്രീനാഥ് – രാഘവൻ
* പ്രതാപചന്ദ്രൻ
* ബഹദൂർ – കുട്ടൻ പിള്ള
* കഞ്ഞാണ്ടി – ഗോവിന്ദൻ നായർ
* എൻ.എൽ. ബാലകൃഷ്ണൻ – കുശനിക്കാരൻ
* ഉർവശി – രാജി
* കെ.പി.എ.സി. ലളിത – സരസ്വതി

## സംഗീതം
പഴവിള രമേശൻ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്. 
; ഗാനങ്ങൾ
# മൗനത്തിൻ ഇടനാഴിയിൽ ഒരു ജാലകം – സുജാത മോഹൻ, കെ.ജെ. യേശുദാസ്
# മൗനത്തിൻ ഇടനാഴിയിൽ ഒരു ജാലകം – കെ.ജെ. യേശുദാസ്
# മൗനത്തിൻ ഇടനാഴിയിൽ ഒരു ജാലകം – സുജാത മോഹൻ
# സ്വർഗ്ഗങ്ങൾ സ്വപ്നം കാണും – ജി. വേണുഗോപാൽ, സുജാത മോഹൻ

## അണിയറ പ്രവർത്തകർ
* ഛായാഗ്രഹണം: വേണു
* ചിത്രസം‌യോജനം: ബി. ലെനിൻ, വി.ടി. വിജയൻ
* കല: ഭരതൻ
* ചമയം: കൃഷ്ണൻ
* വസ്ത്രാലങ്കാരം: ഭാസ്കരൻ
* ലാബ്: വിജയ കളർ ലാബ്
* നിശ്ചല ഛായാഗ്രഹണം: എൻ.എൽ. ബാലകൃഷ്ണൻ
* വാർത്താപ്രചരണം: എബ്രഹാം ലിങ്കൻ
* റീ റെക്കാർഡിങ്ങ്: രാജഗോപാൽ
* വാതിൽ‌പുറ ചിത്രീകരണം: ശ്രീമൂവീസ്

## പുറത്തേക്കുള്ള കണ്ണികൾ
* 
* ''മാളൂട്ടി''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
ഉത്സവം

ഹൈന്ദവ ദേവാലയങ്ങളുമായി (ക്ഷേത്രം) ബന്ധപ്പെട്ട് നടത്തുന്ന ചില ആഘോഷങ്ങളെയും ചടങ്ങുകളെയും പൊതുവായി ഉത്സവം എന്നു വിശേഷിപ്പിക്കുന്നു. പതഞ്ഞു പൊങ്ങുന്നത് എന്നാണ് ഉത്സവത്തിന്റെ വാച്യാർത്ഥം. ക്ഷേത്രത്തിലെ ചൈതന്യം ഉത്സവസമയത്തു നടക്കുന്ന ചടങ്ങുകളുടേയും വിശേഷാൽ പൂജകളുടെയും, ശുദ്ധികർമ്മങ്ങളുടേയും ഫലമായി വർദ്ധിച്ചു പതഞ്ഞുപൊങ്ങി പ്രതിഷ്ഠയിൽ  നിന്നു ശ്രീകോവിലിലേക്കും, ചുറ്റമ്പലങ്ങളിലേക്കും മതിൽകെട്ടിനകത്തേക്കും വ്യാപിച്ച് അവിടെനിന്ന് വീണ്ടും ഉയർന്ന് ക്ഷേത്രം നിൽക്കുന്ന ഗ്രാമത്തിന്റെ തട്ടകത്തിനകത്തേക്കു മുഴുവൻ ഒഴുകി പരക്കുന്നു എന്നാണ്‌ വിശ്വാസം.

ഉത്സവങ്ങൾ മൂന്നുതരത്തിലുണ്ട്. മുളയിട്ട് കൊടികയറുന്ന അങ്കുരാദി, മുളയിടാതെ കൊടികയറുന്ന ധ്വജാദി, മുളയും കൊടികയറ്റവുമില്ലാതെ കൊട്ടിപ്പുറപ്പെടുന്ന പടഹാദി എന്നിവയാണവ. വേല, പൊങ്കാല, പടയണി, കെട്ടുകാഴ്ച, പൂരം, സംഗീതം, നൃത്തം, മറ്റു കലാപരിപാടികൾ, രഥോത്സവം തുടങ്ങിയവ ഇതുമായി ബന്ധപെട്ടു നടക്കുന്നു. ഇവ നാടിന്റെ സംസ്കാരവുമായി വളരെയേറെ ബന്ധപെട്ടു കിടക്കുന്നു. ഇവയിൽ പലതും വാർഷിക ഉത്സവങ്ങൾ ആണ്. കാർഷിക സംസ്കൃതിയുമായും ഇവ ബന്ധപെട്ടു കിടക്കുന്നു. കൂടാതെ നവരാത്രി, തൃക്കാർത്തിക, തിരുവാതിര, ദീപാവലി, ശ്രീകൃഷ്ണജയന്തി, ഏകാദശി, മഹാശിവരാത്രി, തൈപ്പൂയം, മകരഭരണി, കുംഭഭരണി, മീനഭരണി, പത്താമുദയം, വിഷു തുടങ്ങിയ വിശേഷ ദിവസങ്ങളിലും ഉത്സവങ്ങൾ നടക്കാറുണ്ട്. പല ഉത്സവങ്ങളും വളരെയേറെ പ്രസിദ്ധി നേടിയിട്ടുണ്ട്. വിശ്വാസം കൊണ്ടും ജനബാഹുല്യം കൊണ്ടും അറിയപ്പെടുന്ന ഉത്സവങ്ങളും ധാരാളം.
## പ്രസിദ്ധമായ ഉത്സവങ്ങൾ
### കേരളത്തിലെ ഏറ്റവും പ്രധാനപ്പെട്ട ഉത്സവങ്ങൾ
*തൃശൂർ പൂരം
*ആറ്റുകാൽ പൊങ്കാല
*ചെട്ടികുളങ്ങര ഭരണി 
*കൊടുങ്ങല്ലൂർ ഭരണി
*കൊടുങ്ങല്ലൂർ താലപ്പൊലി
*ഗുരുവായൂർ ഏകാദശി
*ആലുവ ശിവരാത്രി
*വൈക്കത്തഷ്ടമി
*മകരവിളക്ക് മഹോത്സവം
*മുല്ലയ്ക്കൽ ചിറപ്പ്
*നെന്മാറ വേല
*ചക്കുളത്തുകാവ് പൊങ്കാല
*പനച്ചിക്കാട് നവരാത്രി
*സ്വർഗ്ഗവാതിൽ ഏകാദശി (പദ്മനാഭസ്വാമി ക്ഷേത്രം)
*തിരുമാന്ധാകുന്ന് പൂരം
*ചോറ്റാനിക്കര മകം
*കുമാരനെല്ലൂർ തൃക്കാർത്തിക
*കാടാമ്പുഴ തൃക്കാർത്തിക
*കൊല്ലം പൂരം
*വൈരങ്കോട് വേല

### ഇടത്തരം ഉത്സവങ്ങൾ
### ചെറിയ ഉത്സവങ്ങൾ

## നടത്തിപ്പ്
സാധാരണയയായി എല്ലാ വർഷവും ക്ഷേത്രങ്ങളിൽ ഉത്സവങ്ങൾ നടത്തപ്പെടുന്നു.

## അവലംബങ്ങൾ

## പുറം കണ്ണികൾ

* തൃശൂർ പൂരം

* നെന്മാറ വല്ലങ്ങി വേല

* വൈരങ്കോട് വേല
* തിരുമാന്ധാംകുന്ന് പൂരം
* ഉത്രാളിക്കാവ് പൂരം

വർഗ്ഗം:ഹൈന്ദവാചാരങ്ങൾ
അരുണ ആസഫ് അലി

**അരുണ ആസഫ് അലി** () (ജൂലൈ 16, 1909, ജൂലൈ 29, 1996) ഇന്ത്യൻ സ്വാതന്ത്ര്യ സമരസേനാനിയായിരുന്നു. ക്വിറ്റ് ഇന്ത്യ സമരത്തിനിടയിൽ ബോംബെയിൽ ഇന്ത്യൻ നാഷനൽ കോൺഗ്രസിന്റെ പതാക ഉയർത്തി ശ്രദ്ധേയയായി.1997-ൽ ഭാരതരത്നം പുരസ്കാരം ലഭിച്ചു.

## ആദ്യകാല ജീവിതം
അവിഭക്ത പഞ്ചാബിലെ കാൽക്ക (ഇപ്പോൾ ഹരിയാനയിൽ) ഒരു ബംഗാളി കുടുംബത്തിലാണ്‌ അവർ ജനിച്ചത്, അരുണ ഗാംഗുലി എന്നതായിരുന്നു ആദ്യനാമധേയം
ലാഹോർ, നൈനിത്താൾ എന്നിവിടങ്ങളിൽ വിദ്യാഭ്യാസം പൂർത്തിയാക്കിയ അവർ കൊൽക്കത്തയിലെ ഗോപലകൃഷ്ണ ഗോകലെ സ്കൂളിൽ അധ്യാപികയായി ജോലിനോക്കി. കോൺഗ്രസ് പാർട്ടി നേതാവായിരുന്ന ആസഫ് അലിയെ അലഹബാദിൽ വച്ചാണ്‌ അവർ കണ്ടുമുട്ടിയത്. 1928-ൽ മതം, പ്രായം എന്നീ വ്യത്യാസങ്ങൾ അവഗണിച്ച്  20 വയസ്  പ്രായവ്യത്യാസമുള്ള ആസഫ് അലിയെ അവർ വിവാഹം കഴിച്ചു.

## സ്വാതന്ത്ര്യ സമരം
വിവാഹാനന്തരം കോൺഗ്രസ് പാർട്ടിയുടെ സജീവപ്രവർത്തകയായ അവർ ഉപ്പുസത്യാഗ്രഹസമയത്ത് പൊതുയോഗങ്ങളിൽ പങ്കെടുക്കുകയും അറസ്റ്റ് വരിക്കുകയും ചെയ്തു. 1942 ഓഗസ്റ്റ് 8-ന്‌ എ.ഐ.സി.സി ബോംബെ സമ്മേളനത്തിൽ ക്വിറ്റ് ഇന്ത്യ പ്രമേയം പാസാക്കി. ബ്രിട്ടീഷ് ഗവണ്മെന്റ് കോൺഗ്രസ് വർക്കിംഗ് കമ്മറ്റിയിലെ എല്ലാ അംഗങ്ങളെയും അറസ്റ്റ് ചെയ്തു. ഓഗസ്റ്റ് 9ന്‌ അരുണ ആസഫ് അലി സമ്മേളനത്തിന്റെ അധ്യക്ഷത വഹിക്കുകയും ഗോവാലിയ ടാങ്ക് മൈതാനത്തിൽ കോൺഗ്രസ് പതാക ഉയർത്തുകയും ചെയ്തു. ബ്രിട്ടീഷ് ഗവണ്മെന്റ് അറസ്റ്റ് വാറണ്ട് പുറപ്പെടുവിച്ചതിനാൽ അവർ ഒളിവിൽ പോയി. റാം മനോഹർ ലോഹ്യയുമൊന്നിച്ച് അവർ *ഇങ്കിലാബ്* എന്ന കോൺഗ്രസിന്റെ മാസിക പുറത്തിറക്കി.

## സ്വതന്ത്ര ഇന്ത്യയിൽ
കോൺഗ്രസിന്റെ സോഷ്യലിസത്തിനു വേണ്ടിയുള്ള പ്രവർത്തികളിൽ കാര്യമായ പുരോഗതിയില്ലെന്ന് തോന്നിയ അവർ 1948-ൽ സോഷ്യലിസ്റ്റ് പാർട്ടിയിൽ ചേർന്നു. പിന്നീട് സ്റ്റാലിന്റെ മരണത്തിനു മുൻപേ അവർ കമ്മ്യൂണിസ്റ്റ് പാർട്ടിയിൽ അംഗമായി.1954-ൽ സി.പി.ഐയുടെ വനിതാ വിഭാഗമായ നാഷനൽ ഫെഡറേഷൻ ഒഫ് ഇന്ത്യൻ വിമൻ രൂപികരിക്കാൻ സഹായിച്ചു. 1956-ൽ ക്രൂഷ്‌ചേവ് സ്റ്റാലിനെ തള്ളിപ്പറഞ്ഞപ്പോൾ അവർ സി.പി.ഐ വിട്ടു. 1958-ൽ ഡെൽഹിയുടെ ആദ്യ മേയറായി തെരഞ്ഞെടുക്കപ്പെട്ടു ഇതേ വർഷം *ദ പാട്രിയോട്ട്* എന്ന പത്രം ആരംഭിച്ചു.. രണ്ടാം പ്രാവശ്യവും മേയറായ അവർ 1959 ഏപ്രിൽ വരെ അധികാരത്തിൽ തുടർന്നു.

1964-ൽ കോൺഗ്രസിൽ തിരിച്ചുവന്ന അവർ അടിയന്തരാവസ്ഥയ്ക്കെതിരായിരുന്നുവെങ്കിലും ഇന്ദിരാ ഗാന്ധിയുടെയും രാജീവ് ഗാന്ധിയുടെയും കൂടെ നിന്നു.

## പുരസ്കാരങ്ങൾ
* 1964 ലെനിൻ സമാധാന സമ്മാനം.
* 1992 പത്മവിഭൂഷൺ 
* 1997 ഭാരത രത്നം(മരണാനന്തരം)

## അവലംബങ്ങൾ
 

വർഗ്ഗം:1909-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:ജൂലൈ 29-ന് മരിച്ചവർ

വർഗ്ഗം:ഭാരതരത്ന പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
ഹൈന്ദവ ഉത്സവങ്ങൾ

*പൊങ്കൽ (മകരസംക്രാന്തി)
*മഹാശിവരാത്രി
*ഹോളി
*ശ്രീരാമനവമി
*വിഷു
*ഓണം (ദേശിയോത്സവം)
*രക്ഷാബന്ധൻ
*നവരാത്രി
*ദീപാവലി
*തൃക്കാർത്തിക
*തൈപൂയം
*വസന്തപഞ്ചമി
*ഭരണി (ഉത്സവം)
*അക്ഷയതൃതീയ
*ഉഗാദി (കർണ്ണാടക, ആന്ധ്രാ)
*പത്താമുദയം
*അഷ്ടമിരോഹിണി (ശ്രീകൃഷ്ണജയന്തി)
*വിനായകചതുർഥി
*ശ്രീശങ്കരജയന്തി
*തിരുവാതിര
*ഷിഗ്മോ (ഗോവ)
*ജ്യേഷ്ഠ പൂർണ്ണിമ
*ബൊണാലു (തെലുങ്കാന)
*ഗുരുപൂർണ്ണിമ

വർഗ്ഗം:ഹൈന്ദവ ഉത്സവങ്ങൾ
രാജൻ കാക്കനാടൻ

മലയാളത്തിലെ അറിയപ്പെടുന്ന ചിത്രകാരനും എഴുത്തുകാരനുമാണ് **രാജൻ കാക്കനാടൻ** (1942 - 24 ഓഗസ്റ്റ് 1991). അരവിന്ദന്റെ എസ്തപ്പാൻ സിനിമയിലെ നായകനായിരുന്നു. ചിത്രകാരനും സാഹസിക യാത്രികനുമായിരുന്നു അദ്ദേഹം. ഫൈൻ ആർട്സിൽ ഡിപ്ലോമ ,1962 മുതൽ തമിഴ്നാട്, ഡൽഹി, രാജസ്ഥാൻ, ബംഗാൾ, ബോംബെ, എന്നിവിടങ്ങളിൽ ചിത്രകലയും പ്രസിദ്ധീകരണങ്ങളുമായി പ്രവർത്തിച്ചു. ഭാരതമൊട്ടാകെ സഞ്ചരിച്ചു. നാടകവും സിനിമയുമായി ജീവിച്ചു. പ്രസിദ്ധ സാഹിത്യകാരൻ കാക്കനാടൻ, രാജന്റെ സഹോദരനാണ്.

## ജീവിതരേഖ

ജോർജ്ജ് കാക്കനാടന്റെയും റോസമ്മയുടെയും മകനായി ജനിച്ചു. കോളേജ് വിദ്യാഭ്യാസത്തിനു ശേഷം ഡൽഹിയിൽ  റെയിൽവേ  ഉദ്യോഗസ്ഥനായി. ചിത്രകലയുടെ ആദ്യ കാലത്ത് താന്ത്രിക് ശൈലിയിലാണ് വരച്ചിരുന്നത്. ഹിമവാന്റെ മുകൾത്തട്ടിൽ ​എന്ന യാത്രാ വിവരണ ഗ്രന്ഥം രചിച്ചിട്ടുണ്ട്. സാഹസികവും അവിശ്വസനീയവുമായ ഒരു ഹിമാലയ പര്യടനത്തിന്റെ സ്നിഗ്ദ്ധമായ അനുഭവമാണ്‌ ഈ ഗ്രന്ഥം പകർന്നു തരുന്നത്‌.അരവിന്ദന്റെ പ്രശസ്തമായ എസ്തപ്പാൻ എന്ന ചിത്രത്തിൽ നായക കഥാപാത്രത്തെ അവതരിപ്പിച്ചത് രാജൻ കാക്കനാടൻ ആണ്  

സാഹിത്യകാരൻ കാക്കനാടൻ, പത്ര പ്രവർത്തകരായ തമ്പി കാക്കനാടൻ, ഇഗ്നേഷ്യസ് കാക്കനാടൻ എന്നിവർ സഹോദരങ്ങളാണ്.

## കൃതികൾ
*ഹിമവാന്റെ മുകൾത്തട്ടിൽ
* നേരമില്ലാത്തനേരത്ത്
* അമർനാഥ്‌ ഗുഹയിലേക്ക്

## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:മലയാളം എഴുത്തുകാർ
ഖാദ്

അഫ്ഗാനിസ്താന്റെ പ്രധാന സുരക്ഷാ-രഹസ്യാന്വേഷണ വിഭാഗമാണ് **ഖാദ്** (KHAD) എന്ന ചുരുക്കപ്പേരിൽ പൊതുവേ അറിയപ്പെടുന്ന **ഖാദമത്-ഇ എതിലാത്-ഇ ദാവ്‌ലതി** (Persian **'خدمات اطلاعات دولتی**') (രാജ്യ വിവരസമിതി). സോവിയറ്റ് അധീനകാലത്ത്, രാജ്യത്തെ രഹസ്യപ്പോലീസ് വിഭാഗമായും ഖാദ് പ്രവർത്തിച്ചു. 

1979 അന്ത്യത്തിൽ സോവിയറ്റ് സൈന്യം അഫ്ഗാനിസ്താനിൽ നിയന്ത്രണം ഏറ്റെടുക്കുകയും, ബാബ്രക് കാർമാൽ പ്രസിഡണ്ടായി അധികാരത്തിലെത്തുകയും ചെയ്തതിനു തൊട്ടുപിന്നാലെയാണ് ഖാദ് രൂപീകരിക്കപ്പെട്ടത്. സോവിയറ്റ് സൈന്യവും, കാബൂൾ ഭരണകൂടവും ജനങ്ങളെ നിയന്ത്രിക്കാൻ ഉപയോഗിച്ചിരുന്ന പ്രധാനസംവിധാനമായിരുന്നു ഇത്. 

രാജ്യത്തെ മുൻ‌കാല രഹസ്യാന്വേഷണവിഭാഗങ്ങളായ അഗ്‌സ (AGSA), നൂർ മുഹമ്മദ് താരക്കിയുടെ ഭരണകാലത്തെ കാം (KAM) എന്നിവയുടെ പിൻ‌ഗാമിയാണ് ഖാദ്. സംഘടനയുടെ ആരംഭം മുതൽ 1986 വരെ ഡോക്ടർ നജീബുള്ളയാണ് ഇതിന്റെ നേതൃത്വത്തിലിരുന്നത്.

1986-ൽ ഖാദ് ഒരു മന്ത്രാലയമായി പുനഃസംഘടിപ്പിക്കപ്പെട്ടു. ഇതിന്റെ പേര് വാദ് (WAD) അഥവാ വിസാരത്-ഇ ഇത്തിലാത്-ഇ ദാവ്ലത്-ഇ (രാജ്യസുരക്ഷാമന്ത്രാലയം) എന്ന് പുനർനാമകരണം ചെയ്യപ്പെടുകയും ചെയ്തു.

കമ്മ്യൂണിസ്റ്റ് ഭരണകാലത്ത്, ഖാദിന് വിവരദാദാക്കളുടെ ഒരു വലിയ ശൃംഖലയുണ്ടായിരുന്നു. മാത്രമല്ല അഫ്ഗാൻ സേനകളിൽ വച്ച് ഏറ്റവും മികച്ച വിഭാഗമായ നാഷണൽ ഗാർഡ്സിന്റെ നിയന്ത്രണവും ഇവർക്കായിരുന്നു. ഇക്കാലത്ത്, ഖാദിന്റെ നിയന്ത്രണം, പി.ഡി.പി.എയുടെ പാർചം വിഭാഗത്തിന്റെ കൈകളിലായിരുന്നു.

## അവലംബം
ജോൺ മക്‌ലാഫ്ലിൻ

ഇംഗ്ലണ്ടിൽ ജനിച്ചു വളർന്ന ഒരു ജാസ് ഗിത്താരിസ്റ്റ് ആണ് മഹാവിഷ്ണു ജോൺ മക്ളാഫ്ലിൻ എന്നറിപ്പെടുന്ന **ജോൺ മക്ളാഫ്ലിൻ** ().  1963 ൽ സംഗീത ലോകത്തേക്ക് പ്രവേശിച്ച ഇദ്ദേഹം,1970 കളിൽ മഹാവിഷ്ണു ഓർകെസ്ട്രയിൽ വായിച്ചു തുടങ്ങി.  ഇലക്ട്രിക്‌ജാസും, റോക്കും ഭാരതീയ സംഗീതവും കൂട്ടിഇണക്കി വായിക്കുന്ന രീതിയിലാണ് ഇദ്ദേഹം കൂടുതൽ ശ്രദ്ധേയനായിട്ടുള്ളത്.
    
ഭാരതീയ സംഗീതരീതിയിൽ ഗിറ്റാർ വായിക്കുന്ന ഇദ്ദേഹം പിന്നീട് പ്രശസ്ത ഭാരതീയ സംഗീതജ്ഞരായ എൽ.ശങ്കർ, സക്കീർ ഹുസൈൻ, വിനായകറാം എന്നിവരെ ഉൾപ്പെടുത്തി ശക്തി എന്ന ബാൻഡ്‌ തുടങ്ങുകയും പല ഗിറ്റാർ വായനക്കാർക്കും മാതൃകയാവുകയും ചെയ്തു‌.

ലോകത്തിലെ ഏറ്റവും വലിയതും പ്രധാനപ്പെട്ടതും ആയ ഗിറ്റാർ വായനക്കാരിൽ ഒരാളായിട്ടാണ് തബല പ്രതിഭയായ സക്കീർ ഹുസൈൻ ഇദ്ദേഹത്തെ വിശേഷിപ്പിച്ചിട്ടുള്ളത്.  ലോകത്തെ എക്കാലത്തെയും വലിയ 100 ഗിറ്റാർ വായനക്കാരിൽ നാൽപ്പത്തി ഒൻപതാം സ്ഥാനം നൽകി റോളിംഗ് സ്റ്റോൺ മാസിക ഇദ്ദേഹത്തെ 2003ൽ ആദരിച്ചിട്ടുണ്ട്.

## പുറത്തേക്കുള്ള കണ്ണികൾ
* John McLaughlin Official Website
* John McLaughlin French Website 

വർഗ്ഗം:ഗിറ്റാർ വായനക്കാർ
വർഗ്ഗം:ഇംഗ്ലീഷ് സംഗീതജ്ഞർ
വർഗ്ഗം:1942-ൽ ജനിച്ചവർ
പൂക്കാലം വരവായി

കമലിന്റെ സംവിധാനത്തിൽ ജയറാം, ബേബി ശ്യാമിലി, മുരളി, രേഖ, ഗീത, സുനിത എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***പൂക്കാലം വരവായി***. കാസ്‌കേയ്‌ഡ് ക്രിയേഷൻസിന്റെ ബാനറിൽ പാവമണി നിർമ്മിച്ച ഈ ചിത്രം സെഞ്ച്വറി ഫിലിംസ് ആണ് വിതരണം ചെയ്തത്. കാവ്യ മാധവൻ, ദിവ്യ ഉണ്ണി എന്നിവർ ബാലതാരങ്ങളായി ആദ്യമായി അഭിനയിച്ച ചിത്രമാണിത്. പി.ആർ. നാഥൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രഞ്ജിത്ത് ആണ്.

## അഭിനേതാക്കൾ
* ജയറാം – നന്ദൻ
* മുരളി – ജയരാജൻ
* ഇന്നസെന്റ് – പൊതുവാൾ
* ജഗതി ശ്രീകുമാർ – ചെറുകുന്നത്ത് ഭാസ്കര പിള്ള
* തിക്കുറിശ്ശി സുകുമാരൻ നായർ – മുത്തച്‌ഛൻ
* കുതിരവട്ടം പപ്പു – മാരിയപ്പൻ
* പറവൂർ ഭരതൻ – സ്കൂൾ ബസ് ഡ്രൈവർ
* ശങ്കരാടി – മെക്കാനിക് അച്ചൻ
* ബേബി ശ്യാമിലി – ഗീതു
* രേഖ – നിർമ്മല
* ഗീത – ഉഷ
* സുനിത – തുളസി
* കവിയൂർ പൊന്നമ്മ – നന്ദന്റെ അമ്മ
* മീന
* ഫിലോമിന – അക്കാമ്മ
* കൽപ്പന – ട്യൂഷൻ ടീച്ചർ
* കാവ്യ മാധവൻ – സ്കൂൾ കുട്ടി
* ദിവ്യ ഉണ്ണി – സ്കൂൾ കുട്ടി

## സംഗീതം
ബിച്ചു തിരുമല, കൈതപ്രം ദാമോദരൻ നമ്പൂതിരി, ശശി ചിറ്റഞ്ചൂർ എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് ഔസേപ്പച്ചൻ ആണ്.

; ഗാനങ്ങൾ
# അമ്പാരി പൂങ്കുട ചൂടി – കെ.എസ്. ചിത്ര (ഗാനരചന: ശശി ചിറ്റഞ്ചൂർ)
# ഏതോ വാർമ്മുകിലിൻ കിനാവിലെ – ജി. വേണുഗോപാൽ (ഗാനരചന: കൈതപ്രം ദാമോദരൻ നമ്പൂതിരി)
# മുത്തൺ ഇമുന്തിരി മണി നിറയും – എം.ജി. ശ്രീകുമാർ, ഫിലോമിന
# കുണു കുണുങ്ങി പുഴയും – എം.ജി. ശ്രീകുമാർ
# ഏതോ വാർമ്മുകിലിൻ കിനാവിലെ – കെ.എസ്. ചിത്ര (ഗാനരചന: കൈതപ്രം ദാമോദരൻ നമ്പൂതിരി)

## അണിയറ പ്രവർത്തകർ
* ഛായാഗ്രഹണം: ജയാനൻ വിൻസെന്റ്
* ചിത്രസം‌യോജനം: കെ. രാജഗോപാൽ
* കല: റോയ് പി. തോമസ്
* വസ്ത്രാലങ്കാരം: നന്ദകുമാർ
* നൃത്തം: സലീം
* പരസ്യകല: കൊളോണിയ
* ലാബ്: വിജയ കളർ ലാബ്
* എഫക്റ്റ്സ്: മുരുകേഷ്
* വാർത്താപ്രചരണം: എബ്രഹാം ലിങ്കൻ
* നിർമ്മാണ നിർവ്വഹണം: രാജു ഞാറയ്ക്കൽ
* വാതിൽ‌പുറചിത്രീകരണം: ജൂബിലി

## പുറത്തേക്കുള്ള കണ്ണികൾ
* 
* ''പൂക്കാലം വരവായി''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പി.ആർ നാഥൻ കഥയെഴുതിയ ചലച്ചിത്രങ്ങൾ
വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:രഞ്ജിത് തിരക്കഥ എഴുതിയ ചലച്ചിത്രങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
തിരുവനന്തപുരം ലോകസഭാമണ്ഡലം

തിരുവനന്തപുരം ജില്ലയിലെ കഴക്കൂട്ടം, വട്ടിയൂർക്കാവ്, തിരുവനന്തപുരം, നേമം, പാറശ്ശാല, കോവളം, നെയ്യാറ്റിൻകര എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ്‌ **തിരുവനന്തപുരം ലോക്‌സഭാ നിയോജകമണ്ഡലം**.. പന്ന്യൻ രവീന്ദ്രനാണ്‌ 14-ം ലോക്‌സഭയിൽ തിരുവനന്തപുരം മണ്ഡലത്തെ പ്രതിനിധീകരിച്ചത്. 2009-ൽ പതിനഞ്ചാം ലോകസഭയിലേക്കുള്ള തെരഞ്ഞെടുപ്പിൽ ശശി തരൂർ( കോൺഗ്രസ്(I)) വിജയിച്ചു. 

## പൗരവിവരങ്ങൾ
2024 ലെ വോട്ടർ പട്ടിക പ്രകാരം, 7,27,469 സ്ത്രീകളും 6,75,771 പുരുഷന്മാരും 41 ട്രാൻസ്‌ജെൻഡേഴ്സും ഉൾപ്പെടെ 14,03,281 പേരാണ് ആകെ വോട്ടർമാരുള്ളത്. മൊത്തം വോട്ടർമാരിൽ 26% ആണ് ഗ്രാമീണവും 74% നഗരവുമാണ്. മൊത്തം വോട്ടർമാരുടെ പട്ടികജാതി (എസ്‌സി), പട്ടികവർഗം (എസ്‌ടി) യഥാക്രമം 9.82%, 0.45% ആണ്. 2011 ലെ സെൻസസ് പ്രകാരം തിരുവനന്തപുരം ജില്ല 66.46% ഹിന്ദുക്കളും 19.10% ക്രിസ്ത്യാനികളും 13.72% മുസ്ലീങ്ങളും ഉണ്ട്.  കേരളത്തിൽ ഏറ്റവും കൂടുതൽ ജനസംഖ്യയുള്ളത് നാടാർ, പരിവർത്തനം ചെയ്ത ക്രിസ്ത്യാനികൾ.

2019 ലെ ലോക്‌സഭാ തെരഞ്ഞെടുപ്പിനായി തിരഞ്ഞെടുപ്പ് കമ്മീഷൻ പ്രസിദ്ധീകരിച്ച വോട്ടർ പട്ടിക പ്രകാരം, ഈ മണ്ഡലത്തിൽ 14,30,531 വോട്ടർമാരും 1077 പോളിംഗ് സ്റ്റേഷനുകളും ഉണ്ട്. 2024 ലോക്‌സഭാ തിരഞ്ഞെടുപ്പിലെ പോളിങ് 72.45% ആയിരുന്നുവെങ്കിൽ 2019, 2014, 2009 തിരഞ്ഞെടുപ്പുകളിൽ യഥാക്രമം 73.45%, 68.63%, 65.74% എന്നിങ്ങനെയായിരുന്നു പോളിങ്. The voter turnout for the 2019 Lok Sabha election was 73.45% where as it was 68.63% and 65.74% in the 2014 and 2009 elections respectively.

## Assembly segments

Thiruvananthapuram Parliament constituency is composed of the following legislative assembly segments:

## Members of Parliament

^ indicates bypolls
  

## തിരഞ്ഞെടുപ്പുകൾ

*(1) - 2004-ലെ പൊതുതിരഞ്ഞെടുപ്പിൽ വിജയിച്ച പി.കെ. വാസുദേവൻ നായർ മരണപ്പെട്ടതിനുശേഷം നടന്നതാണ് 2005-ലെ  തിരുവനന്തപുരം ഉപതിരഞ്ഞെടുപ്പ്.

## ഇതും കാണുക
* കേരളത്തിലെ ലോകസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ ലോകസഭാമണ്ഡലങ്ങൾ
എൻതാൽപ്പി

ഒരു താപഗതികവ്യൂഹത്തിലെ മൊത്തം ഊർജ്ജത്തിന്റെ അളവാണ് എൻതാൽപ്പി. ഇത് വ്യൂഹത്തിന്റെ ആന്തര  ഊർജ്ജവും (വ്യൂഹം നിർമ്മിക്കാനാവശ്യമായ ഊർജ്ജം) ആ വ്യൂഹം അതിന്റെ ചുറ്റുപാടുകളിൽനിന്ന് വേർതിരിച്ച് നിർത്തുവാനാവശ്യമായ ഊർജ്ജവും ചേർന്നതാണ് .

എൻതാൽപ്പി എന്നത് താപഗതിക ഊർജ്ജവ്യതിയാനമാണ്. അന്താരാഷ്ട്ര അളവുകോൽ സംവിധാനത്തിൽ എൻതാൽപ്പിയുടെ അളവാണ് ജൂൾ . കലോറി എന്ന അളവുകോലും വ്യാപകമായി ഉപയോഗിച്ചുവരുന്നു.

രാസികമോ ജൈവീയമോ ഭൌതികമോ ആയ ഊർജ്ജമാറ്റത്തിന്റെ അളവുകോലാണ് എൻതാൽപ്പി. ഒരു വ്യൂഹത്തിന്റെ മുഴുവൻ എൻതാൽപ്പി നേരിട്ട് അളക്കാൻ സാദ്ധ്യമല്ല അതുകൊണ്ട് എൻതാൽപ്പിയിലുണ്ടാവുന്നമാറ്റം അളക്കുന്നതാണ് കൂടുതൽ സൌകര്യപ്രദം. താപശോഷകപ്രവർത്തനങ്ങളിൽ എൻതാൽപ്പിയുടെ മാറ്റം ധന അളവും താപമോചക പ്രവർത്തനങ്ങളിൽ   ഋണ അളവുമായിട്ടാണ് കണക്കാക്കുന്നത്. എൻതാൽപ്പിയുടെ മാറ്റം എന്നത് ഒരു വ്യൂഹത്തിലേക്ക് നൽകിയതാപത്തിന്റെ അളവിന്റെയും ആ വ്യൂഹം നടത്തിയ പ്രവൃത്തിയുടെ അളവിന്റെയും ആകെ തുകയാണ്.

വർഗ്ഗം:ഭൗതികരസതന്ത്രം
വർഗ്ഗം:താപഗതികം